Datasets:

arbml

/

MArSum

like 0

Follow

Arabic Machine Learning 261

اليوم، جهة الشمال سجلات أرقام مرتفعة من حيث عدد الإصابات بفيروس كورونا المستجد، بحيث سجلات 125 حالة غير اليوم، 83 منها فإقليم طنجة. بالنسبة للإصابات فالجهات الأخرى فكتوزع على النحو التالي: العيون الساقية الحمرا 64، فاس مكناس 60، كازا سطات 48، مراكش آسفي 25، الرباط سلا 6، ثم كَلميم وادنون 5 حالات، بينما باقي الجهات ماسجلات حتى إصابة. بالنسبة لحالات الشفاء، العيون الساقية الحمرة هي اللي سجلات أكبر نسبة اليوم (37)، تابعاها جهة الشمال اللي سجلات 17 لحالة، بينما باقي الحالات غيكونو تسجلو فكازا سطات والرباط سلا، بحكم أن هذ الجهات ماكيعلنو على حتى تفاصيل، والجهات الأخرى ماسجلاتش حالات تعافي جديدة. والوفاة الوحيدة اللي تسجلات اليوم بداء “كوفيد 19” كانت فالعيون. وهذو جميع المعطيات المتوفرة المتعلقة بالوضعية الوبائية فالجهات والأقاليم بالتفاصيل: على المستوى الوطني: 12969 حالة (333+) – 229 وفاة (1+) – 9090 شفاء (64+) – 3650 حالة نشيطة (268+). على مستوى الجهات والأقاليم: جهة كازا سطات: جات فالمركز اللول ب 3496 حالة (48+) – 51 وفاة – 2322 شفاء – 284 حالة نشيطة. الأقاليم: المحمدية 331، مديونة 167، النواصر 90، بنسليمان 85، سطات 68، برشيد 65، الجديدة 35، سيدي بنور 11. عمالات كازا (1882 إصابة فالمجموع): البرنوصي 628، عين السبع الحي المحمدي 302، آنفا 282، مولاي رشيد 259، عين الشق 120، بن مسيك 100، الحي الحسني 96، الفدا 95. آخر تحديث: الأحد 6 يونيو مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة طنجة تطوان الحسيمة: جات فالمركز الثاني ب 2379 حالة (125+) – 50 وفاة – 1341 شفاء (17+) – 988 حالة نشيطة. الأقاليم: طنجة 1735 (83+)، العرايش 370 (28+)، تطوان 265 (13+)، وزان 27 (1+)، الحسيمة 17، شفشاون 0. آخر تحديث: اليوم الخميس مع 18:00. جهة الرباط سلا القنيطرة: جات فالمركز الثالث ب1979 حالة (6+) – 12 وفاة – 688 شفاء – 85 حالة نشيطة. الأقاليم: الرباط 305، سلا 245، الصخيرات تمارة 151، القنيطرة 62، الخميسات 22، سيدي سليمان 1، سيدي قاسم 0. آخر تحديث: الخميس 11 يونيو مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة مراكش آسفي: جات فالمركز الرابع ب1979 حالة (25+) – 56 وفاة – 1687 شفاء (23+) – 234 حالة نشيطة (2+). الأقاليم: مراكش 1483 (16+)، الرحامنة 253، الحوز 99 (4+)، آسفي87، شيشاوة 25، قلعة السراغنة 25 (5+)، الصويرة 5، اليوسفية 0. آخر تحديث: اليوم الخميس مع 10:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم مع 18:00، وهو عدد تقريبي). جهة فاس مكناس: جات فالمركز الخامس ب1352 حالة (60+) – 27 وفاة – 1078 شفاء (11+) – 246 حالة نشيطة (49+). الأقاليم: فاس 930 (54+)، الحاجب 138، مكناس 122 (2+)، صفرو 59، تازة 55، إفران 20، تاونات 19 (4+)، مولاي عقوب 8، بولمان 1. آخر تحديث: اليوم الخميس مع 18:00. جهة درعة تافيلالت: جات فالمركز السات ب586 حالة – 4 وفاة – 581 شفاء – 0 حالة نشيطة (لا جديد). الأقاليم: ورززات 503، ميدلت 52، زاكَورة 14، تنغير 10، الرشيدية 7. آخر تحديث: اليوم الخميس مع 18:00. جهة العيون الساقية الحمرا: طلعات للمركز السابع ب599 حالات (60+) – 1 وفاة (1+) – 45 شفاء (37+) – 553 حالة نشيطة (22+). الأقاليم: العيون 523 (60+)، طرفاية 72، بوجدور 4، السمارة 0. آخر تحديث: اليوم الخميس مع 18:00. الجهة الشرقية: جات فالمركز الثامن ب 211 حالة – 8 وفاة – 192 شفاء – 11 حالة نشيطة. الأقاليم: وجدة أنكَاد 74، بركان 55، الناظور 45، الدريوش10، تاوريرت 9، كَرسيف 8، جرادة 4، فكَيكَ 1. آخر تحديث: لبارح الأربعاء مع 18:00 (باستثناء مجموع الإصابات فالجهة المحسوب من النسبة المئوية اللي عطات الوزارة اليوم مع 18:00، وهو عدد تقريبي). جهة بني ملال خنيفرة: جات فالمركز التاسع ب 145 حالة – 7 وفاة – 117 شفاء – 21 حالات نشيطة. (لا جديد) الأقاليم: آزيلال 52، الفقي بنصالح 37، خريبكَة 30، بني ملال 25، خنيفرة 1. آخر تحديث: اليوم الخميس مع 18:00. جهة سوس ماسة: جات فالمركز العاشر ب 92 حالة – 7 وفاة – 83 شفاء – 2 حالة نشيطة. (لا جديد) الأقاليم: إنزكَان آيت ملول 42، أكادير إداوتاوتنان 41، طاطا 4، تارودانت 3، اشتوكة آيت باها 2، وتيزنيت 0. آخر تحديث: اليوم الخميس مع 17:00. جهة كَلميم واد نون: جات فالمركز حضاش ب 84 حالة (5+)، 1 وفاة – 52 شفاء – 26 حالات نشيطة. الأقاليم: كَلميم 46 – طانطان 20 – سيدي إفني 12 – آسا الزاكَ 1. آخر تحديث: لبارح الأربعاء مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة الداخلة واد الذهب: جات فالمركز اللخر ب15 حالات – 0 وفاة – 7 شفاء- 8 حالة نشيطة. (لا جديد) الأقاليم: واد الذهب 15، أوسرد 0. آخر تحديث: اليوم الخميس مع 18:00

الحصيلة الوبائية لكورونا فجهات وأقاليم المغرب: جهة طنجة تطوان تصابو فيها 125 واحد.. وأول موت فجهة العيون

ثلاثة ديال الكتب التنويرية كاين اقبال عليهم فالنسخة 26 من المعرض الدولي للنشر والكتاب فكازا. كاين كتاب هشام نوستيك “حوار مع المسلم اللي ساكن فيا”، وكتاب رشيد أيلال “صحيح البخاري: نهاية الأسطورة”، ثم كتاب “مخطوطات القرآن” ديال محمد المسيح. الكتاب اللول هو إصدار جديد لهشام نوستيك، اللي كان صدر “مذكرات كافر مغربي” فالعام اللي فات، ولقى واحد الشعبية والاقبال، الكتاب ديالو الجديد “حوار مع المسلم اللي ساكن فيا” غايرجع فيه بالزمن للوراء قليلا، وبالضبط فالتسعينات فاش كان منتمي لجماعة العدل والإحسان، باش يحاور المسلم اللي كان داك الساع، ويحاول يقنعو باللي الديانات مجرد وهم. الكتاب الثاني ديال رشيد أيلال كان دار ضجة كبيرة فالوقت اللي كان خرج فيه، وكان جا للناس غريب وماقدروش مجموعة منهم يتقبلوه بحكم أنه كيضرب فأصح كتاب بعد القرآن واللي هو صحيح البخاري، جاب من خلالو الكاتب حجج وبراهين كتبين على أن هذ الكتاب ماشي صحيح، وتتأكد أن أغلب ما جاء به يستحيل يكون صادر على الرسول، بحكم أنه متناقض مع أقوال أخرى ليه، أو جابوه أشخاص ماعندهمش مصداقية وتناقلوه من مصادر مغلوطة. الكتاب الثالث حاول مولاه محمد المسيح، واللي هو عالم مخطوطات، يفكك داكشي اللي جا بيه القرآن ويعاود يرتبو من جديد وبطريقة أفيد للناس، وبرز من خلالو ضرورة تغيير تعامل الإنسان مع النص القرآني، والتخلي على الجانب العقائدي ودراستو بطريقة علمية صرفة باعتبارو نص تاريخي أولا وقبل كلشي، وباعتبار العقيدة دائما ما كتخلي الإنسان ينساق وراء مشاعرو، ويعطي قدسية كبيرة للشيء ويصدق اي حاجة تعلقات بيه دون نقد وتمحيص. مجموعة من الزوار ديال المعرض ستحسنوا، فحديثهم مع “كود”، إقبال الناس المتزايد على الكتب التنويرية والعلمانية عوض ما يشريو كتب أخرى متعلقة بالجن والسحر الأسود وعذاب القبر، واعتبروا السبب ديال هذشي أن هذي هي طريق كل واحد كيطلب العلم ويقرا، عكس الناس الي مكتقراش الكتب، واللي لوعي ديالها أقل انفتاحا لكن منحصر فقط على ما هو جاهز داخل الصندوق. وللإشارة فدورة المعرض الدولي للنشر والكتاب هذ العام كيعرض أكثر من 12 لألف كتابا، وفيه أكثر من 700 عارض من 42 دولة.

المغاربة بدا يوعاو. “حوار مع المسلم اللي ساكن فيا” ديال هشام نوستيك وكتب علمانية اخرى عليهم اقبال فمعرض الكتاب

علمت “كود”، أن عناصر الدرك الملكي بالصخيرات تلقت البارح الاربعاء معلومات عن العثور على مسدس وظيفي بحي الفتح. هاذ الفردي من عيار 9 ملم ولقاوه دراري صغار حدا بركاسة دالزبل. وفاجأ منظر المسدس اللي بان حقيقي أحد المواطنين اللي سول الدراري فين لقاوه وجاوبوه وهو يتصل بالجدرامية اللي جاو بسرعة وبداو ابحاثهم الميدانية بتنسيق مع عناصر فرقة علمية تابعة ليهم حجزات الفردي اللي غادي يتعرض على الخبرة التقنية بمختبر الأبحاث العلمية للدرك الملكي. في الوقت اللي أمرات فيه النيابة العامة بفتح بحث قضائي لتحديد ظروف وملابسات الحادثة.

الصخيرات : دراري صغار لقاو فردي حدا بركاسة دالزبل

تسبب سقوط لوحة إشهارية مهترئة كانت متبثة في الشارع العام بمدينة الدار البيضاء صباح اليوم الاثنين ،في إرسال شاب إلى المستشفى. ووقع الحادث عندما كان الشاب الضحية (في الثلاثينات من عمره) يمر بملتقى شارعي 2 مارس وأنوال ،قبل أن تهوي فوق رأسه اللوحة الاشهارية المهترئة. وحسب مصادرنا فإن الشاب الضحية أصيب بجرح غائر على مستوى الرأس،قبل أن يسارع رجال الوقاية المدنية لنقله إلى المستشفى. وأعاد الحادث للأذهان حالة الفوضى التي تتسبب فيها لوحات إشهارية متبثة في ملتقيات الطرق وأمام المحلات التجارية بشكل يمنع الراجلين أحيانا من المرور ويحرم المواطنين في مدينة الدار البيضاء من حق استعمال الرصيف العمومي.

بالصور. بانو ديال الإشهار راشي طاح في كازا ورسل شاب للسبيطار

شاركت الفنانة نورا الصقلي تصويرة جديدة من كواليس مسرحية “لالة منانة” لي قدماتها قبل سنوات مع صحاباتها. الصقلي حطات الصورة على حسابها في أنستكَرام، وبانت فيها هي ومريم الزعيمي دايرين ماسك ديال الغاسول وفي الخلفية الممثلة السعدية أزكون لي لعبات دور الأم منانة. وعلقات نورا الصقلي على الصورة “الحجر الصحي ولا حالة الطوارئ، بحال بحال، زعما هي نتبثوا للارض راه منانة كتدور (مرادف منانة: كورونا ولا لاراف. انتوما اختاروا. كانت معكم مواطنة قاطنة بالمنطقة 2”. ومعروف أن الممثلات كتجمعهم علاقة قوية بزاف، وأن السعدية لي مثلات دور الأم ديالهم في “لالة منانة” كانت صعيبة معاهم والبق ما يزهق.

نورا الصقلي شبهات دور الممثلة السعدية أزكون ف”لالة منانة” بكورونا ولاراف – تدوينة

بعدما قررت المملكة المغربية توقيف الرحلات الجوية والبحرية إلى فرنسا، دعا الرئيس الفرنسية إيمانويل ماكرون، مساء اليوم السبت، السلطات المغربية إلى تمكين مواطنيه من العودة إلى بلدهم في أقرب وقت. ونشر الرئيس الفرنسي ماكرون تدوينة على صفحته الرسمية بموقع التواصل الاجتماعي “تويتر”، وجاء فيها: “كنطلب من السلطات المغربية باش تحرص على القيام بكل الإجراءات لعودة الفرنسيين إلى بلدهم”، مشيرا إلى أنه غادي تكون رحلات جديدة بين البلدية.

كورونا”.. الرئيس الفرنسي ماكرون للمغرب: كنطلب منكوم تنظيم رحلات جديدة باش يرجعو الفرنسيين لبلادهوم

نشرات نجمة البوب الأمريكية مادونا، فالسطوري فصفحتها على “أنسطكَرام”، فيديو ليها كتباوس فيه مع صاحبها “أحلى مالك ويليامز”. وبانت مادونا مع صاحبها اللي فايتاه ب36 عام، كيتباوسو بجوج بشكل مثير، وهو كيبخ ليها دخان الماريخوانا ففمها. وهذ الفيديو خداتها مادونا فآخر شوتينكَ ليها بجاكيت موف، وكانت حطات التصاور دالشوتينكَ فصفحتها، بانت فيها ببشرة صافية بلا عيوب او تجاعيد. الفيديو هنا: https://www.instagram.com/stories/madonna/2541955260180928726/?hl=fr

مادونا وخا كبرات باقا عايشة الحياة.. نشرات فيديو و هي كتباوس مع صاحبها

فقضية ما حدث ليلة السبت الاحد فمحج الرياض فالرباط بين سفيان بحري وبين بنت الوزير الداودي لحسن القيادي فحزب العدالة والتنمية راه الادانة لهاداك اللي كانت عندو لسنوات صفحة “محمد السادس” وداير بيها ما بغى. قبل نوضحو علاش هو المسؤول نرجعو شوية للاحداث. حسب مصدر ل”كود” كلشي كان فالخارج ماشي داخل مطعم “طابيو” فمحج الرياض. فالاول كانت رواية ان بنت الداودي مشات عند سفيان بحري وكان ناشط وقدمات راسها كمعجبة ودفعها او دار معاها تصرف خايب. ما رضاتش. حتى هي كانت ناشطة. ضرباتو لوجهو. دابا بقاو تفاصيل. اللي مؤكد ان هاد الشي وقع برا ماشي الداخل. واش البحري دار شي تصرف حقير او تحرش او غير دفعها؟ هادي فيها روايات مختلفة. شي كيقول دفعها وشي كيقول مسها بطريقة فيها كثير من قلة لحيا. ثم الحاجة الثانية اللي فيها خلاف هي واش ضرباتو بخاتم ولا بقرعة. المرجح قرعة. بيرا او قرعة شراب٬ حسب مصدر ل”كود”. طبعا باش كيكون بنادم ناشط عادي جدا انو يقدر يخرج شي نص قرعة فصاكو او بيرة او كاس ما كملوش. هادي عادة معروفة بين شعب شاريبان. كيفما كان البار. ديال الفقرا ولا اللي الطبقة المتوسطة ولا اللي فوق هاد الطبقة. طبعا مول المطعم ما باغيش الصداع ويقدر يروج باللي ضرباتو بخاتم ماشي بقرعة. ما علينا هادي تفاصيل خاصها بحث اكثر تقدر تبان. المهم هو ان المدان فهاد القضية هو سفيان بحري. علاش؟ لانو نكرة خدا شهرة كبيرة بصفحة رئيس الدولة. ولى كيخلع كلشي. سولو العمال والولاة باش كيحرك سفيان البحري ايام ما كان مسؤول على الصفحة كيفاش كيديرو ليه. السيد النكرة ولى شخصية كتخلع المخزن. كيفاش تعطاتو اولا صفحة باسم رئيس الدولة وكنعقلو نهار مهندس هادي سنوات خدا اسم الامير مولاي رشيد٬ تشد وتحاكم بسرعة. حنا ف”كود” ديما كنا ضد هاد التصرف. فالوقت اللي كلشي كان يتجارى يدير معاه حوار ووو كنا ف”كود” ضدو وضد اللي عطاوه هاد الشي. لسبب بسيط وواحد. هادا رئيس الدولة والملك هو المؤسسة المركزية فالنظام السياسي المغربي. ما يمكنش تعطى صفحة باسمو لشي حد. يبيع ويشري بيها ويروج بيها الحركة حتى طغى واستكبر وانتقل من سلا باش يسكن فحي الرياض. هاد الشي نفخو. دابا خاص يتحاسب اللي سمح ليه يستغل اسم رئيس الدولة حتى ولى كيتعدى علي الناس بحال كيف ما وقع مع بنت الداودي. اييه تعدى عليها حقاش باها خرج وقال باللي كتابع علاج نفسي. هنا ترفع عليها القلم قانونيا بعدا. ايلى جابت العائلة وثائق من لبسيكولوگ ديالها الوكيل غادي يخرجها. اللي خاصو يتابع باكثر من تهمة هو سفيان بحري. هادا اللي خرج فالعيد لكبير خبر كاذب ضطرات الداخلية تكذبو وما هدر معاه حد. ناس خرجو قل منو وتحاكمو. فدولتنا بحال البحري ما خاصهمش يكونو ما خاصهمش يبانو اصلا. ما خاصهمش يستغلو مؤسسة الملك. وها انتوما شفتو النتيجة ديال هاد لبسالة.

فقضية البحري. راه هو المتهم الاول واللي متهم اكثر هو اللي سمح ليه لسنوات يوظف اسم رئيس الدولة ويخلع بيه الناس وما وقع مع بنت الداودي ادانة لهادوك اللي ضصروه

رشيد العلالي مول برنامج رشيد شو علن غير دابا على انستكَرام أن البيكَ غادي يكون معاه في ليميسيون ديالو لي كتدوز كل جمعة في العشية. هاد الاعلان جا ساعات قليلة من بعد ما رفض ديزي دروس يدوز معاه حيت على حساب ماقال مبغاش “يكون بحال الكلون” ويدير فيه ضحك. هادشي كامل مننساوش أن ديزي مول “المتنبي” كلاشا العلالي وعطاه القاصح حيت هو عشير توفيق حازب. المهم في الفيلم كامل العلالي طالع واكل نازل واكل، ومستغل البوز.

ملي ديزي مبغاش. رشيد العلالي غادي يجيب البيكَ في “رشيد شو”

في الوقت لي بزاف ديال المشاهير المغاربة والعرب والأجانب جاو سيمانة هادي للمغرب باش يحضرو لهادشي ديال المسيرة الخضراء في العيون، دنيا باطمة گالسة فدارها فالبحرين. دنيا لي معروفة عليها قريبة من القصر الملكي، وتم اختيارها باش تغني على صحرا، وهي لي غنات أغنية على الملك ملي رجع من فرنسا، وعاد حاصلة على جوج الأوسمة، ودارت حفل عيد ميلاد مولاي الحسن هادي شي عامين، مكيناش في المغرب فهاد الوقت لي الحالة نايضة وسنابشات غادي يطيح برايات ديال المغرب والنشاط والاحتفالات لي في المغرب كامل. باطمة حطات هادي ساعة فيديوهات على انستگرام محتفلة بوحدها مع بنتها غزل، ودارت حلوة على شكل درابو المغرب، وضربات شي تصيورات. بزاف ديال المتتبعين سولو علاش هي محضراتش، ولان باطمة فمها سخون، دابة تخرج وتقول واش القضية فيها إن ولا الامور عادية.

القضية فيها إن. كيفاش نجوم مغاربة وعرب في المغرب باش يحتافلو بالمسيرة الخضرا ودنيا باطمة محتافلة في دارها بحلوة؟ فيديو

علمت “گود” من مصادر محلية بالداخلة، أن عناصر الدرك الملكي، تمكنت من تفكيك ثلاثة ورشات سرية، تقوم بتصنيع القوارب بشكل غير قانوني، شمالي شرقي مدينة الداخلة بحوالي 65 كلم. وحسب المصادر ذاتها، فقد توصلت العناصر الأمنية، بمعلومات دقيقة تفيد بوجود نشاطات محظورة في المنطقة المذكورة، لتتدخل فرقة من الدرك الملكي بعين المكان، وتتمكن من تفكيك الورشات السرية المتواجدة بمنطقة “أكراير لشياخ” شمال شرق مدينة الداخلة، واعتقال المتورطين في صناعة هذه القوارب. وبأمر من النيابة العامة المختصة، تم اتلاف وحرق القوارب المحجوزة بحضور قائد سرية الدرك الملكي بالداخلة، فيما تم فتح تحقيق معمق في ملابسات الواقعة من أجل الوصول الى كل المتورطين.

عاوتاني.. الدرك الملكي فكك ثلاثة ورشات سرية فصناعة القوارب بالداخلة

ذكرت وسائل إعلام كتالونية، أن الشرطة شدات الاحد الفايت مغربي عندو 26 عام بسبب الاشتباه في سرقته محلا تجاريا، بعد توقيفه متلبسا بحيازة أربعة حقائب بها 128 نظارة وجهاز الإنذار عليها ، و 32 تيشيرت ، و 3 قبعات و 5 هواتف محمولة، إضافة إلى مبلغ 6875 يورو نقدا. المتهم المغربي لدى توقيفه، كان مصابا بجروح في ساقيه ومرفقه ولم يعترف بمصدر البضائع. البوليس تحققو من بلاغات السرقة ولقاو أن محل تجاري للنظارات تعرض للاقتحام وكاين أثر ديال الدم والمحل كلو مقلوب. شدوه باعتباره الجاني المزعوم لعملية السطو. هاذ المتهم واخا عندو سجل جنائي المحكمة طلقات السراح ديالو، وخلات عدد من وسائل الاعلام الكتالونية تنتقد قرار المحكمة اللي اعتبروه غير مفهوم..

كتالونيا.. مغربي كشط محل تجاري وعندو سجل جنائي وتشد متلبس والمحكمة طلقاتو

قررت إستئنافية الدار البيضاء عشية اليوم الاثنين، ضم ملف الصحافي المعتقل حميد المهداوي إلى ملف معتقلي حراك الريف، بعدما كانت الغرفة الابتدائية قد عزلته عنه. وكان محامو دفاع المهداوي قد البوا بالدخول في مناقشة الملف مباشرة لقناعتهم ببراءته، لكن المحكمة قررت ضم ملفه لملف الزفزافي ورفاقه، حيث ستعقد جلسة أخرى يوم 17 دجنبر وهي الجلسة الخاصة بنشطاء الحراك المعتقلين.

إستئنافية البيضاء ضمات ملف المهداوي عاود تاني لملف الزفزافي وصحابو

ملي كتدوز فشي طريق كلها حفاري أو شي طريق عاد تقادات مكاملاش عام وتحفرات عاوتاني أول حاجة كتجيك فراسك هي راه بزاف ديال الفلوس خرجوا باش تصلح الطريق مزيان ولكن بسباب الشفارة طارت الميزانية ولي شاط هو لي دوزو بيه هاد القشرة ديال الزفت، كذلك الحال ملي كتمشي لشي سبيطار ديال الدولة قديم ومهمل، أو شي مدرسة رايبة فشي خلا، وكذلك ملي كتدوز حدا العمارات ديال السكن الإقتصادي خصوصا لي تبناو قدام وكتبانليك الصباغة تقشرات والحيط بهات والسيمة كتفرتت وعرام ديال الكراصن والبارابولات فالشراجم، وكتشوف أن دوك البرطمات يقدرو يتبخرو فالهوا قبل حتى مايكملو مواليهم الطريطات ديالهم، يوميا صور كثيرة ديال الفساد كنشوفوها ونعيشوها، ومع ذلك كاين يقين شبه تام عند أغلب المغاربة أن الفاسدين مكيتعاقبوش، حتى الى تشدو ودخلوا للحبس كيتحكم عليهم بسنوات قليلة وهادشي لي كيفقص كثر. مول الكاسكيطة نهار كان كينصب على الناس وواكل رزق عباد الله جاب غير عام ديال الحبس، ولكن غير جبد المؤسسات مشا مكوغط بربع سنين، ومن غيرو بزاف ديال النصابة الصغار في الفايسبوك معروفين واكلين رزق عباد الله( حسب ما قالو هاد عباد الله في فيديوات) ومخبيين في جمعيات على شكل الشباب الملكي وشباب من أجل الملك ومحبي الأسرة العلوية وباقي الحوانت ديال تانصابت لي مخبية في حب الملك وفي سميتو، وهادو مطلوقين واخدين راحتهم بل البعض منهم كيعتابرو راسهم هوما لي نقذو المغرب من عشرين فبراير ، وهاديك أصلا كانت هي أزهى أيام النشاط ديالهم والسقف ديال هادشي كان أيام التصويت على الدستور، ومن غير هادو ها تقرير جطو وها رؤساء جماعات وسياسيين شفارة معروفين وراكمو ثروات وحتى نهار كاع كيتشد شي واحد فيهم شحال كيدوز في الحبس يوماين ويخرج يكمل على المشاريع ديالو. المشكل والخطر الحقيقي على البلاد هو الفساد ماشي الناس لي كتعبر على سخطها في المواقع الإجتماعية أو في إحتجاجات على أرض الواقع، هادوك غير مغاربة ساخطين حيت كيشوفو ويقراو يوميا على الفساد وفلوس الدولة لي كتهدر غير هكاك وفالمقابل مكاين لا عقوبات لا إدانات لا صرامة في التعامل لا عقوبات تشفي الغليل، راه أجيال ديال المغاربة كيحسو بلي رزقهم ضاع ومكاين لي يردو ليهم، وأن الدولة غير جادة بصح في حربها على الفساد، هاعلاش من الطبيعي أنه يكونوا ناس ساخطين سواء في الشارع أو الأنترنيت ماعاجبهمش الحال وعندهم هانية يمشيو الحبس كاع، حيت راه بالنسبة لي بزاف بحال برا بحال لداخل.

المشكل والخطر الحقيقي على البلاد هو الفساد ماشي الناس لي كتعبر على سخطها في المواقع الإجتماعية أو في إحتجاجات على أرض الواقع

فكازا طاشرونات كانو مقدمين ولا عندهم مصبنة ولا شيوخ ولاو ملايرية. فمراكش نفس الظاهرة. عندهم بحال بن الدرقاوي اللي كان گارديان وولى من ملايرية مراكش. ما قاري ما والو وفوقت قصير ولى امبراطور الليل والمحلات ديالو مخصصة غير للسواعدة اي الدعارة الراقية فمراكش. المفارقة فهاد العينة هي كيسميو ريوسهم “الحاج”. هادي هي سميتو. حسب ما علمته “كود” فعدد من جيرانو فالاقامة اللي ساكنين فيها فبالموري بمراكش دعاوه. ماشي غير على اش دار فالملكية المشتركة فقط من مشاريع فاقامات سكنية٬ بل حتى على موضوع السانديك. هاد الحاج سانديك لسنوات. عدد من اللي هدرات معاهم “كود” قالو ما عمرهم توصلو بشي اجتماع السانديك. وانهم تصدمو بالمشاريع السياحية اللي كيحشم المغربي يشوف شكون كيجي ليها. هادو قالو باللي دعاوه والقضية مليوحة فالقضاء. وقالو باللي كيقول ليهم راه محمي من الجيش ومن القضاء ومن كلشي. لكن كيفاش ولى هاد العساس ملايري؟ وفق مصدر مراكشي ل”كود” فهاد الطاشرون باش كيمشي للسعودية كيستقبلوه بحال الشخصيات لكبيرة. الطونوبيلة قدام الطيارة ولوطيلات الواعرين؟ علاش هاد الشي؟ حقاش جينرالات السعودية وبعض امراءها كيجيو لشققو وفيلاتو واوطيلاتو هنا فمراكش وكيوجد ليهم الليالي البيضا والحمرا وفيها كاع الالوان. بهاد العلاقات مع ناس الجيش فالسعودية دار علاقات مع شي وحدين فالجيش فالمغرب وولات عندو اقامات فاخرة فبالموري. شهادات اللي ساكنين تماك نقلات ل”كود” باللي تحشم تقول على راسك مغربي باش تشوف حجم الدعارة اللي كاينة تماك. المغربي الوحيد فهاد الاقامات هما لبنات واللي كيخدمو. كلشي لكليان حصري على الخليجيين هاد العساس اللي ولى ملك الليل بكل مصائبو فمراكش بدا حياتو كيكري الديور والڤيلات. جمع شوية لفلوس وهو يشري شي شقق فممر النخيل. كان كيكريها من خلال شركة ديالو فالوساطة العقارية للخليجيين. وسع نشاطو ودخل فاراضي متنازع عليها كيف حالة اللي مقدمين بيه دعوى قضائية. بن الدرقاوي وبعد ما جمع ثروة كبيرة من هاد الانشطة ديال كراء الديور ودار مركب تجاري وترفيهي يضم ملاهي ومطاعم بممر النخيل فاقامة سكنية. عندو شكايات كثيرة توصلات بها مصالح الولاية ولكن حتى حد ما يقدر يقلق هاد الامبراطور. هو كيقول باللي ما عندو مناش يخاف. أسس بن الدرقاوي إلى جانب شركته المتخصصة في العقار سماها “البهجة”، وكالة الاسفار وأخرى لكراء السيارات، ليوفر بذالك كل ما كان يرغب فيه زبناؤه الخليجيون، الذين كانوا يقطنون بإقاماته الخاصة بممر النخيل عبر عدة بوابات لايدخلها سوى من يتوفرون على تصريح خاص. البوليس كيلقى مشاكل باش يدخل ليها. دار دولة ديالو قدام اعين الدولة وبحماية شي وحدين فيهم كيف كيقول هو. حتى فازمة كورونا استغلها باش يزيد يقوي امبراطوريتو. كارثة بكل المقاييس. فضيحة لدولة كلها امثال هادا فوق كلشي. كلشي تشكى. كلشي غوت. كلشي هدر وما تسوق لحتى حد. الحاج عندو حجاج قواديين من امراء السعودية وقادة جيشها. كلهم مراض ومكبوثين. وفصفحة مجموعتو العقارية كتلقاه كيهني رئيس الدولة بعيد العرش. وشوفو لعجب

عساس ولى طاشرون ومول مشاريع فمراكش كيتحدى كلشي. بن الدرقاوي ولى امبراطور الليل وكلييانو غير السواعدة وكيقول شاري كلشي. دعاوه جيرانو والقضية كل مرة كتأجل

تا واحد ما فهم شنو جاب ابراهيم لمزند، المدير الفني لمهرجان تيميتار اللي كا يتنظم بأكادير، لأغاني وموسيقى العيطة، اللي هيا فن وموسيقى “عروبية” بامتياز، خاصة أن كلشي كا يعرف باللي لمزند كيهتم بالإنتاج للفنانين الأمازيغيين، ولا علاقة له بالعيطة لا من قريب ولا من بعيد. خدمتو يكون منتج لمجموعات مغربية كتنغني بالامازيغية ويجيبهم الى تيميتار حقاش هو مديرو الفني. طالع واكل نازل واكل البركاكة اللي حضرو للندوة الصحافية اللي نظمها لمزند فالدار البيضاء للإعلان عن إصدار “أنطولوجيا العيطة”، أكدو ل”كود” أن القضية فيها “كميلة سخونة” و”فلوس صحاح” من أجل إنجاز هاد المشروع بين مؤسسة “هبة” اللي تكلفات بالتسجيل في الاستوديوهات ديالها وجمعية “أطلس أزوان” ديال لمزند، اللي رفض الإفصاح فالندوة على الميزانية ديال المشروع، وقال باللي الجهات اللي دعمات المشروع اختارت أنها تبقى مجهولة وما يعرفها حد؟؟؟؟ الندوة حضرو ليها بزاف ديال الشيخات ولشياخ المعروفين، بحال خديجة مركوم ومصطفى البيضاوي وولد قدور وولاد البوعزاوي خالد وصالح، عطاهم لمزند ثمن رمزي مقابل المشاركة.

العيطة كيبزنزو فيها. آش جاب لمزند اللي مخلطها إدارة وانتاج ف”تيميتار” للعيطة ؟

المغرب غادي يكثر من التسيت البي سي ار”. وفق مصدر “كود” فوصل جيل جديد من هاد “البي سي ار” لبلادنا. وفق مصدر “كود” لحد الان كاينة 45 الف تيست مصدر “كود” اكد باللي كاين 2 مليون تيست جاية فالطريق. المغرب دابا كيدير كل نهار ما بين 20 الف و21 الف تيست فالنهار وها الرقم غادي يتزاد مع هاد التيست السريع اللي فوقت قصير تعرف النتيجة ماشي بحال الكلاسيكي اللي خاصك ما بين 24 الى 48 ساعة باش تعرف النتيجة

جيل جديد سريع من “بي سي ار” وصل للمغرب. هاد شحال وصل وها اللي جاي فالطريق

علنات وزارة الصحة، صباح اليوم الأحد عبر البوابة الرسمية لفيروس كورونا المستجد فالمغرب، على تسجيل 150 إصابة جديدة بالفيروس فهذ 18 ساعة الأخيرة، وهكذا وصل العدد الإجمالي ديال المصابين عندنا لـ 4047 مصاب. بالنسبة للوفيات، تسجلات حالة وحدة جديدة، ووصلنا فالمجموع لـ160. أما الناس اللي تشافاو، فاليوم تسجلات 20 حالة شفاء جديدة، وبلغ العدد 557 فالمجموع. ولحد الساعة، كاينة 22425 حالة تستبعدات إصابتها بالفيروس، بعد إجراء تحاليل مخبرية خرجات سلبية. وهذا التوزيع ديال الإصابات حسب الجهات:

بقاو فديوركوم. “كورونا” كتقلب عليكم. حتى للصباح شدات 150 ووصلنا لـ4047 وقتلات فينا 160 وتزگل منها 557

نايضة تخوين و معيور و سبان فالمغاربة لي مع التطبيع! شي يساريين و اسلاميين ماكايعرفوش شي حاجة سميتها الرأي و الرأي الآخر ! لا عندهم نتا مع التطبيع اذن نتا خائن للقضية الفلسطينية و ديوث و عميل د الصهاينة و ماعندكش القلب و المبادئ ! و شي وحدين مشاو بعيد خصوصا السلفيين و بداو كايكفرو لي مع التطبيع گاع هوما و بغاو يخرجونا من الملة ! مافهمتش هاد الگنوس علاش دينمهم باغين كلشي يشبه ليهم ؟ باغينا كاملين نكونو ضد التطبيع بزز ! آ سيدي انا مغربية مع التطبيع و اصدقائي و الناس لي كانعرف مع التطبيع ! واش غير حيت مع التطبيع بغيتو تحيدو ليا الجنسية و لا كيفاش ؟! باشمن حق ؟! وشكون عطاهم الحق يغوتو ! “الشعب المغربي ضد التطبيع” ! و يهضرو بسميت الشعب المغربي ! واش سولو الشعب ؟ سولو ثلاتين مليون نسمة على الرأي ديالها فالتطبيع وواش مع او ضد ؟ اصلا خليونا نطرحو السؤال الحقيقي! ايمتا كانت اسرائيل عدوة للشعب المغربي ؟! ايمتا ؟ ماعمرها كانت عدوة لينا ! غي تاحنا فحالنا فحال گاع الشعوب العربية ! كانو منعسينا بالقضية الفلسطينية و اسرائيل و كدا لتصريف الفشل الداخلي ديال الحكومات و الانظمة السياسية ! عوض انك تفكر فالازمات الداخلية ديالك كاتفكر فواحد القضية لي بعيدة عليك كل البعد و عندها ناسها قادين بيها. ماعمر ماكانت اسرائيل دولة عدوة للمغاربة و ماعمرها آذاتهم فشي حاجة ! العدو الحقيقي و الأبدي ديال المغربي هوا الزلط و القهرة ! المغربي باغي يعيش مزيان بكرامة ! ياكل ! يلبس ! ولادو يقراو بمستوى مزيان و فاش يمرض يلقا مستشفيات يتداوا فيها و هادو هوما القضايا الحقيقية لي خاص المغربي يركز عليها و يضيع فيها وقتو و جهدو ! اما مسألة اسرائيل و فلسطين لي غادي نقدرو نديرو فيها هوا اننا نعاونو فايجاد حل في اطار المفاوضات و نخيطو بخيط بيض لالقينا مانخيطو بين دوك الناس! أما العداوة مع اسرائيل راها كاينة غي فالعقول الخامجة ديال الاسلاميين لي كايكرهو ” اليهود” ماشي الاسرائليين و كايقولو عليهم ” حفدة القردة و الخنازير” و ديك الهضرة ديال القرن جوج لي تقولها فشي بلاد كاتحتارم رسها غايضربوك بالحبس بتهمة معاداة السامية ! و كاينة طبعا حتى فالعقول ديال اليساريين لي كلاو و شربو و استرزقوا بهاد القضية ! ماعمر ماكانت اسرائيل عدوة مول الحانوت و الخضار و النجار و البنكي و الطبيب المغربي … العدو الحقيقي هوا الفقر و البطالة و القهرة ! ايوا فيق آ البريق !

علاش شي يساريين و اسلاميين كايهضرو بسميت الشعب المغربي باش يقولو انه الشعب ضد التطبيع مع اسرائيل ! شكون قاليكم بلي الشعب المغربي ضد التطبيع ؟!المغاربة اصلا شعب برغماتي ماعمر ماكانت إسرائيل عدوة ديالو ! العدو ديالو الحقيقي هوا الزلط و القهرة !

منذ أسابيع، بدأت الصحافة الإسبانية في الحديث عن التحضيرات بالموانئ الإسبانية ومختلف المناطق لتنظيم عملية “عبور المضيق” التي تشهدها اسبانيا كل سنة، باستثناء العام الماضي، والتي يعبر من خلالها ملايين المهاجرين إلى بلدانهم وتحديدا المغرب عبر الأراضي الإسبانية. ونشرت صحيفة “أ ب ث إشبيلية” ووكالة “أوروبا سور” تقارير تتحدث فيها عن توسيع ميناء الجزيرة الخضراء بإضافة مساحة جديدة مخصصة لسيارات المسافرين في إطار عملية “مرحبا 2021” (باسو ديل إستريتشو). وتم إنشاء المساحة بعد الهدم الجزئي لمبنى Lonja de Algeciras. ولفتح هذه المنطقة الجديدة، خصصت هيئة الميناء مبلغا قدره 695 ألف يورو، وستشمل الأعمال تحسين ظروف استقبال المسافرين بإضافة مساحة تبلغ 8500 مترا مربعا، والتي ستساهم في تجديد الخدمات، وغرف التفتيش.

اسبانيا : ميناء الجزيرة الخضراء كيستعد لعملية “مرحبا 2021”

أنس العمري/// أساتذة يربكون امتحانات “الباك”. مجموعة من الأساتذة في مركز قرية با محمد، التابع لإقليم تاونات، أعلنوا مقاطعة تصحيح أوراق اختبارات الباكالوريا. وبرر الأساتذة قرارهم، وفق ما جاء في رسالة مذيلة بتوقيعاتهم وجههوها إلى الأكاديمية الجهوية فاس – مكناس، بضرورة توفير “الأجواء الملائمة” للتصحيح، والمتمثلة، حسبهم، في توفير المأكل والمسكن وفضاء صالح لإتمام العملية.

أساتذة رونو امتحانات “الباك”

“أنا ملحدة إيه.. ومابغيتش نكون منافقة، أنا ملحدة 100 فالمية، ماشي لاادرية وماشي ربوبية، وكنقولها باش الناس اللي بحالي يتشجعو ويقولوها، وباش الناس تولف تسمعها…”، هكذا علنات آمنة الشرقي، الناشطة التونسية اللي حكمو عليها ب6 شهور ديال الحبس النافذ، وغرامة ديال 650 أورو، بسبب نشرها ل”سورة كورونا”، (علنات) على إلحادها، بكل شجاعة، لمجلة “شارلي إيبدو” الفرنسية. المجلة، اللي تعرفات من بعد الهجوم عليها ف2015 من طرف إرهابيين، واللي أدى لمقتل 12 لفرد وإصابة 11 خرين، جابت تفاصيل جديدة على قضية آمنة، على لسانها ولسان المحامي ديالها، فالعدد ديال اليوم الأربعاء 22 يوليوز، وكتقول بللي آمنة هي من التونسيين القلائل اللي قدرو يعترفو بكونهم ملحدين، وبوجه مكشوف، ويتحداو مجتمعهم المحافظ. وفتصريح آمنة ل”شارلي”، كتقول: “كنت كنعتقد بللي أنا فدولة كتحترم حرية التعبير، لكن فهمت أنني غالطة، ودابا كنحس براسي فدولة إسلامية، ومابقيتش كنتيق فالعدالة ديال بلادي.. وكنحس بللي مابقى لي مستقبل هنا”. وكشفات آمنة أنها تلقات تهديدات بالقتل، وقطع الرأس، والاغتصاب “لكن أنا اللي اتعتبرت مجرمة، وماشي كًاع هذ الناس اللي هددوني”، على حساب هضرتها. وهضرات آمنة على جزء من معاناتها فالمحيط ديالها قبل ما تدخل للحبس، وبسباب هذ القضية “من بعد ما خرجت من الخدمة ديالي فسونتر دابيل، بسبب مرضي، عرفت راسي مغالقاش خدمة دغيا، فقررت نرحل لدارنا عند الوالدة ديالي وختي، حتى كنتفاجأ بمول الدار باغي يجري علينا، وقال لينا “أنا ماباغيش الكفار عندي”. يوسف لحمر، محامي آمنة، قال فتصريحو ل”شارلي” أن آمنة بريئة من التهم المنسوبة ليها، “فايسبوك ماشي منشور صحفي، هو باب مفتوح للناس للتعبير على آراءهم، اما بالنسبة لسورة كورونا فهي مجرد باروديا دسورة قرآنية، كتقول للناس باش يحضيو راسهم من الفيروس، ومكتحمل حتى شي مضمون فيه الكراهية..”، كيف قال. وزاد لحمر كيوضح بللي استعمال الشكل والأسلوب دالقرآن ماشي سب لهذ النص الديني او استهزاء بشي معتقد ما، وقال : “استعمال الستيل دالقرآن ماكيعنيش ازدراء الدين، كاينين بزاف دالأدباء التونسيون استعملوه، وكتاب معروفين كتبو بنفس الطريقة، وهذشي كيتدرس فالجامعة وكيتعتبر جزء من البرنامج المدرسي، والفورم ديال القرآن حتى هي ماشي مقدسة، وحتى حاجة ما استفزازية فهذشي…” وشاف المحامي بأنه من خلال آمنة، السلطة السياسية لونسات ميساج كتقول أن الملحدين الشباب هوما اللي متابعين فهذ لافير، “وهذي نتيجة وجود اليمين المتطرف اللي كيمثلوها هنا الإسلاميين ديال حزب النهضة، حلفاء الائتلاف الحاكم”، على حساب ما قال. والنشطة التونسية كانت معروفة بمواقفها الجريئة ف”فيسبوك”، بحيث كانت ديما كتدافع على المثليين وكتنادي بإلغاء القوانين اللي كتجرم المثلية، كيف طالبات بفتح المطاعم فالنهار فرمضان، والاعتراف بدولة إسرائيل، ومؤخرا خرجات بتصريح كتقول فيها أنها “غتعاود تنشر سورة كورونا منين تخرج واخا يغتصبوها”.

التونسية اللي نشرات سورة كورونا لـ”شارلي إيبدو” : كنعترف أنني ملحدة باش ناس خرين يتشجعو حتى هوما ويقولوها.. ومابقيتش كنتيق فالعدالة ديال بلادي

علمت “كود” ان شيفور رئيس مجلس النواب لحبيب المالكي ضرب البارح بالرباط جوج بوليس: بوليسية وبوليسي. حسب مصدر “كود” فان الشيفور حط رئيس مجلس النواب اللي جاب للاستقبال اللي دارو الملك محمد السادس فعيد الأضحى ومشى حدا القيادة العليا للقوات المسلحة بغى يصطاصيوني. جوج البوليس مرا وراجل قالو ليه راه ممنوع. وفق مصدر “كود” ما داهاش فيهم وكسيرا وضرب البوليسية حتى طيحها ولاح البوليسي لآخر. البوليسية عندها عجز ديال 45 يوم بعد الفحص الطبي وفق مصدر “كود”. ووفق مصدر “كود” فان المدير العام المديرية العامة للامن الوطني عبد اللطيف الحموشي أكد على ضرورة تطبيق القانون ولا شيء غير القانون، اذ وصلات القضية للنيابة العامة اللي وضعات الشيفور تحت الحراسة النظرية

سكوب. المالكي وسط فضيحة. شيفورو ضرب جوج بوليس فالقصر الملكي وشدوه والحموشي: طبقو القانون ولا شيء غير القانون

حركت قضية الهبات بركة مجلس مدينة سلا الآسنة. هبة قدمها الملياردير الراحل ميلود الشعبي لمجلس مدينة سلا ف 2006 لا أحد يعرف مصيرها. انعقاد دورة أبريل أعاد طرح هذه النقطة. عمدة المدينة يتحدث عن رفع اليد عن القطعة الأرضية اللي كتبلغ المساحة ديالها 2 و نصف هكتار. هاذ الشذ والجذب تطرح بمناسبة إدراج المجلس لنقطة في دورة أبريل تتعلق بقبول الهبات. الشعبي قدم لجماعة سلا فالمجموع 3 هكتارات ونصف. جوج ونص للمقبرة وواحد للمسبح الأولمبي. لجنة المالية اللي اجتماعات هاذي سيمانة، عجزت عن تقديم جواب لأعضائها حول مصير هبة الشعبي. هاذ القضية نقطة في بحر ملفات كبيرة ومعقدة تتخبط فيها جماعة سلا اللي كتعيش أسوا أوضاعها منذ عقود بعدما طاحت فعجز مالي، وتعثرت عدد من المشاريع ديالها. فظل هاذ الأوضاع المدينة تدفع ثمن عدم تفرغ رئيس المجلس جامع المعتصم المشغول مع رئيس الحكومة حيث هو مدير الديوان ديالو. والاغلبية لا تملك مشروعا حقيقيا لتنمية مدينة مليونية. وكاين نواب العمدة اللي ملي تنتاخبوا غبروا مكيحضروا دورات ومكيحضروا لجان. والسؤال علاش متفعلتش مسطرة الاقالة، و اللي كيحضروا خدامين على ملفات عندها ارتباط بطموحاتهم الانتخابية والمصلحية والمعارضة تعاني بدورها ضعفا غير مسبوق. كاين شي أعضاء مفاهمين والو كيحضروا يوقعوا ويمشيو وأغلب الدورات كيقرر فيها من 10 حتا ل 30 عضو، و اللي كيقرر أصلا نواة صلبة من ثلاثة حتا ل 6 ديال الاعضاء ضمنهم رجال أعمال وأصحاب مصالح كبيرة جدا بالمدينة، ويستمر الوضع على ما هو عليه.

هبة الشعبي لجماعة سلا نوضات الصداع. مصير مجهول لقطعة أرضية مساحتها 2 ونصف هكتار مخصصة للمقابر و المجلس عاجزا أمام ملفات ضخمة ومعقدة

دفعة جديدة من المعتقلين على خلفية أحداث الحسيمة تقدر تخرج من الحبس. فقد صرح مصدر مطلع، لـ”كود”، أنه بمناسبة عيد العرش الملك محمد السادس يمكن يقرر إصدار عفوه على عدد من المعتقلين توبعوا على خلفية حراك الريف بالحسيمة. مصدر “كود” توقع أن يغادر عدد من المتابعين على خلفية أحداث الحسيمة عدد من المؤسسات السجنية، ومن بينهم معتقلين بسجن رأس الماء ضواحي مدينة فاس. ويتعلق الأمر بمعتقل محكوم بسنتين سجنا نافذا والثاني محكوم بأربعة سنوات سجنا نافذا. وليس هذه هي المرة الأولى التي يعفو فيها الملك عن معتقلين أدينوا في ملف “حراك الريف”، إذ سبق أن أمر بإعفاء على عدد منهم، بالإضافة إلى الإفراج عن 47 آخرين أدينوا في ملف احتجاجات جرادة. هاد العفو اللي كان بمناسبة عيد الفط شمل المعتقلين بطبيعة الحال الذين لم يرتكبوا جرائم أو أفعالا جسيمة فهاد الأحداث.

توقع. واش دفعة جديدة من المعتقلين على خلفية أحداث الحسيمة خارجين من الحبس بالمناسبة ديال عيد العرش؟

الجبن ديال حليب “الحمير الصربي” هو أغلى واحد في العالم. ثمن الكيلو الواحد كيوصل لـ 1000 اورو، وفيه بنة متميزة ولذيذ بزاف. الحليب المستخدم فهاد الجبن عندو خصائص مماثلة لحليب الأم، ويعد علاجا لعدد من الامراض بحال الربو والتهاب الشعب الهوائية. كما ويحتوي الحليب على معدلات منخفضة من الكازين، وهو نوع من البروتين كيساهم في عملية صناعة الجبن. الحمير كتنتج أقل من لتر من الحليب يوميا وهو ما يعتبر قليلا بالمقارنة مع لي كتنتجو البقرة ولي كيوصل إنتاجها لحوالي 40 لترا يوميا.

الجبن ديال الحمير هو أغلى واحد في العالم وبنين بزاف -فيديو

البارح المنسق الوطني لعمليات طوارئ الصحة العامة فوزارة الصحة معاذ لمرابط واللي غير بوحدو عندو اسم خاص ل”كورونا فيروس”٬ قال باللي سجلنا ف24 ساعة 903 حالة وماتو 32 حالة وقال معطى مهم كل نهار كيكررو وهو انو دارو 20 الف و207 حالة ما لقاو فيهم والو. فبلادنا يالله درنا مليون واكثر من 700 الف تيست. شوفو هاد الرقم وعطانا 920 قتيل وقال باللي معدل الاماتة هو 1.7 بالمائة. هنا كاين مشكل. سبق هدرو عليه اطباء فكود. الامر يتعلق ان هاد العدد ما كيعكسش الاعداد الحقيقية للمصابين. قبل 24 ساعة كانت تسجلات فكازا اكثر من 500 حالة وهادو ماشي فمصانع ولا معامل. فوسائل النقل والعائلات. يعني ان تتبع اللي خالطهم هاد المصابين راه مستحيل. شوفو غير مثلا الترام فكازا او غيرها كيف داير. ايلى كانت شي حالات ركباتو كيفاش غاديين نحسبو المخالطين ولا نعرفوهم. زيد عليهم ان الاعراض كتعطل وباش كتكتاشف خاصك 3 ايام تقريبا عاد تخرج النتيجة. فمنطقة فاسبانيا وهي كاتالونيا٬ قررات حكومتها المحلية دير 500 الف تيست. يعني الحل الفعال اللي دارتو دول وربحات كورونا فيروس هو تعميم التيست. حنا مات واحد درنا 20 الف ومات 42 بقينا كنديرو نفس العدد. هاد الشي كاين فكاع الدول ولكن الخطورة فالمغرب ان عدد القتلى رتافع والحكومة ما دايرة والو فتوعية المواطنين بطريق مبتكرة. حسب مصدر مسؤول فقطاع الصحة ل”كود” فان هاد العدد ديال 20 الف حالة ما يمكنش للمغرب يفوتها. المصدر قال ل”كود” باللي كاين جوجت العوائق: مادية. لفلوس ما بقاتش باش نشريو عدد اكبر من التيست “بي سي ار” وسبب اخر يخص الموارد البشرية. ما عندناش الاخصائيين الكافيين اللي يقدرو يديرو عدد اكثر من 20 الف فالنهار كان خبير فمعهد باستور قال فتدوينة ليه باللي ما عندناش الاليات اللي تقدر دير عدد كبير من ليتيست. الاطر اكيد غادي يكون خصاص. دابا هاد الارقام كتبقى تقديرية فانتظار شي حلول ماشي من وزارة الصحة

ها علاش ما نقدروش نديرو تحاليل اكثر. مصدر مسؤول لـ”كود”: ما عندنا لا الموارد البشرية ولا المالية لاكثر من 20 الف تيست فالنهار

تقدم عزيز بنعزوز رئيس فريق “الاصالة والمعاصرة” بمجلس المستشارين بسؤال شفوي لوزير الفلاحة والصيد البحري والتنمية القروية والمياه والغابات عزيز اخنوش. تقدم الوزير بطلب لتأجيل والسبب زيارة ميدانية لتتبع مشاريع التهيئة الهيدروفلاحية بسد وادي المخازن وافتتاح معرض الزيتون بوزان طبعا بنعزوز استغلها وسول. موقع الحزب ديالو نشر السؤال كولو. بين باللي سول حكومة العثماني واخا الوزير قال ليه حتى نكون. اخنوش اللي طلب التأجيل للسبب المذكور اعلاه وباش شاف السؤال تعطى فالبرلمان واخا فراسو كولشي اعتبر (اخنوش) هاد الشي (ديال بنعزوز) قلة ادب هادي وتصرف مخجل. حقاش فخبارو الوزير عندو مهمة وفراسو كلشي ومع ذلك سول سؤالو ناس فالصيد البحري اعتبرو الامر غير تصفية حسابات بين بنعزوز اللي ورا نقابة الصيد البحري التابعة لنقابة حزبه وبين الوزارة. هاد الشي اللي كيفسر الجزء الثاني من سؤالو اللي خصصو للصيد البحري

اخنوش لبنعزوز: قلة أدب هادي

أزمة النقل كبرات بزايد ففاس. مهنيو الطاكسيات قرروا يصدعو ويبقاو دايرين إضراب لي وصل لخمسة أيام احتجاجا على ما وصفوه بـ”مضايقة” مهنيي سيارة الأجرة الكبيرة لهم داخل المجال الحضري، وتفعيل القانون الصادر فالعام ديال 2009. روّاد مواقع التواصل الاجتماعي هاجمو بزايد هاد الطاكسيات الصغار لي ديما دايرين الفوضى فشوارع لمدينة، والتمسوا من عبد اللطيف حموشي، المدير العام ديال الأمن الوطنين التدخل لإعطاء تعليماته إلى والي أمن المدينة من أجل “إرغام سيارات الأجرة على الوقوف في الأماكن المخصصة لهم، وإحداث خط أخضر على مستوى ولاية الأمن للتبليغ على المخالفات من طرف المواطن”. وطالبت الساكنة من المسؤول الأول عن الأمن بالمغرب بإحداث دوريات أمنية خاصة بسيارات الاجرة، مع تشديد المراقبة ليلاً لأن 99% من السائقين ليلاً لا يتوفرون على رخصة الثقة، وكذا العمل على تشديد المراقبة على الحالة الميكانيكية لسيارات الأجرة لأن مجموعة من السيارات. وماشي غير هادشي رواد الفضاء الأزرق التمسوا من الحموشي باش تكون المراقبة من ناحية ملابس السائق ومظهره وكذا مظهر السيارة، وزيادة في مراكز المراقبة (البوانتاج). يشار إلى أنه كاين شي شيافر ففاس دايرين مابغاو ف أغلب شوارع المدينة وفارضين راسهوم وف أغلب الأحياء كيعرضو رجال الشرطة للإهانة والتهديد بشل الحركة. هادو خاصهوم الردع قبل ميزيدو يضصرو.

أزمة النقل كبرات بزاف والساكنة ديال فاس كتطالب من الحموشي يتدخل لتنزيل هاد القوانين فحق الشيافر ديال الطاكسيات

علمت “كود”، ان قاضي التحقيق بمحكمة الاستئناف بالدارالبيضاء أمر أمس الثلاثاء بإيداع افراد شبكة إجرامية للنصب والاتجار فالبشر رهن الاعتقال الاحتياطي في انتظار عرضهم على قاضي التحقيق بالمحكمة ذاتها. وقامت مصالح الفرقة الوطنية للشرطة القضائية بتفكيك الشبكة المذكورة جاء بناءا على تعليمات من النيابة العامة، التي توصلت بشكايات من الضحايا، اللي دفعوا مبالغ مالية مهمة للمتهمين الثلاثة باعتبارهم ممثلي وكالات تشغيل، باش يستافدو من عقود عمل خارج المغرب

الفرقة الوطنية طيحات شبكة كبيرة للنصب والاتجار فالبشر

اصدر الصحفيون العاملون بجريدة اخبار اليوم وموقع اليوم24، بلاغا توصلت به كود يفيد بإعتقال مدير نشر الجريدة الزميل توفيق بوعشرين. وقال البلاغ ان الصحفيين فوجؤوا بعناصر امنية بزي مدني اليوم تطوق مقر الجريدة بعمارة الاحباس بشارع الجيش الملكي فكازا، وتخرج جميع العاملين لتعمد بعد ذلك الى اعتقال توفيق بوعشرين. وأكد البلاغ أن الامن لم يوضح أسباب الاعتقال، في حين لا يزال الزميل توفيق بوعشرين معتقلا لحدود الساعة.

عاجل. الامن يقتحم اخبار اليوم ويعتقل توفيق بوعشرين

كشفت غزلان بانون، مرات لاعب الرجاء البيضاوي، بدر بانون إصابتها بفيروس كورونا في ستوري على حسابها في انستكَرام. وكتبت غزلان: “شكرا لكل الناس، اللى كيسولو فينا، مع الأسف حتى أنا خرجات لي نتيجة بوزيتيف، والأخ الصغير، حنا لي كنا قرب من بابا، قبل مانعرفوه فيه، هاد الفيروس اللعين، دعيو معانا، الله يجازيكم خيرا”. وزادت المتحدثة: هاد الوباء صعيب واخا أنا الحمد لله، معنديش أمراض مزمنة، ولكن تسخست، الحمد لله على كل حال، أهم حاجا هيا بابا، يتعافى ديجا عندو، لازم هاد الفيروس، كايزيد عليه الديقا ياربي يشافي الجميع”.

غزلان مرات اللعاب بدر بانون جاتها كورونا -تصويرة

فهذ الأسبوع اللخر، فحدود يوم الأحد 16 غشت 2020، المغرب سجل 9252 إصابة بفيروس كورونا المستجد، بمعدل إصابة تراكمي ديال 25,45 لكل 100 ألف نسمة. وكشف معاذ المرابط، منسق المركز الوطني للطوارى الصحية العامة، أن مجموع الإصابات هذ السيمانة كيشكل 21,8 فالمية من الطوطال دالإصابات اللي تسجلو من نهار بدا الوباء فالمغرب، والإصابات اللي تسجلو فهذ النصف الأول ديال الشهر كيشكلو 43 فالمية من الطوطال كامل، وكيشكلو هذ الشهر 50 لكل 100 ألف نسمة. وحتى الوفيات اللي تسجلو هذ الاسبوع كانو كثار بزاف، بحيث المغرب سجل 160 وفاة فظرف 7 أيام (24,3 فالمية من مجموع الوفيات)، وهذشي من أصل 305 دالوفيات اللي تسجلات فهذ النصف الأول من شهر غشت، وهو رقم قياسي شهري جديد للمغرب من ناحية الموت بكورونا، بحيث شهر أبريل اللي عرف أعلى معدل تسجلو فيه كامل غير 134 وفاة. وهذ السيمانة، انتقل معدل الإصابة الأسبوعي من 21 لكل 24، و37 إقليم تقاسو فيهم 10 فكل 100 ألف نسمة، وتقاسو 50 لكل 100 ألف نسمة فكل من كازا، مراكش، طنجة، وبني ملال، وهذو هوما المدن اللي عرفو ارتفاع كبير فالإصابات هذ الأسبوع اللي فات. وحتى معدل الناس اللي كتتلقى العلاج من “كوفيد 19” مرتفع، بحيث بلغ 34,5 لكل 100 ألف نسمة فالمتوسط، بينما هذ المعدل اختلف من جهة لأخرى، بحيث بلغ فجهات كازا ومراكش والداخلة 45 فأكثر، من 30 حتى ل40 فجهات فاس طنجة وبني ملال، من 15 ل30 فكل جهات الرباط ودرعة، وأقل من 15 فجهات الشرق وكَلميم وسوس والعيون. والمغربزاد ب7 مراكز من ناحية عدد الإصابات على المستوى العالمي وولا دابا فالمركز 52، وزاد بمركز على المستوى الإفريقي وولا هو الخامس، وعلى مستوى الكشفات متغيراتش الرتبة ديالو، وبقا هو 33 عالميا، والثاني على المستوى الإفريقي واللول فشمال إفريقيا.

الحصيلة الأسبوعية لكورونا.. 45 فالمية من مجموع الحالات تسجلات فالنصف الأول من شهر غشت.. 305 واحد مات بالفيروس ف15 ليوم فقط

طالبات رابطة كاتبات المغرب بضرورة استقلال وزارة الثقافة على أي قطاع حكومي آخر “من أجل انشغال ثقافي مجتمعي يكون رافعة للتنمية الاجتماعية والاقتصادية”، على حد قولها. وحثات الرابطة، فبيان ليها بمناسبة اليوم الوطني للكاتبة المغربية (9 مارس)، “المسؤولين على إسماع صوت النخب الثقافية في بلادنا، والمطالبة بمنظومة تربوية تجعل من المدرسة المغربية منبتا لثقافة الجمال من خلال المسرح المدرسي الموسيقى السينما الفنون التشكيلية الإبداع الفكري والرياضة بمختلف أصنافها”، على حساب ما قالت. وطالبات كذلك بضرورة فتح المنشآت الثقافية أمام شباب الأمة، بحال قاعات دور الشباب والمراكز الثقافية والخزانات البلدية وملاعب القرب، بالإضافة لتشجيع الكاتبة المغربية على الانخراط في أسئلة الثقافة والتنمية. ومن جهة أخرى، وبمناسبة اليوم العالمي للمرأة (8 مارس)، نددات الرابطة بتفشي جرائم الاغتصاب والتحرش والتعنيف ضد المرأة.

رابطة كاتبات المغرب كتطالب بوزارة ثقافة مستقلة عن باقي القطاعات الحكومية

– أقدمت ربة بيت تقطن بمعية زوجها وأبنائها ، على الإنتحار شنقا بواسطة حبل ، في سطح المنزل الكائن بدوار “المنادلة” بتراب جماعة “مولاي عبد الله” بإقليم الجديدة /الجديدة24 – مصرع زوجين شابين إختناقا بتسرب غاز البوتان ، بداخل منزلهما الكائن بحي “اشناد” وسط مدينة طنجة /طنجة24 – أقدمت تلميذة تتابع دراستها بالجذع المشترك ،على محاولة الإنتحار بالإرتماء من الطابق الثاني لثانوية “أوزود” التأهيلية بإقليم أزيلال ، وقد أصيبت بكسر على مستوى رجلها بعد إرتطامها بالأرض ، وتم نقلها عبر سيارة إسعاف إلى مستعجلات المستشفى الإقليمي لأزيلال /أكادير 24 – مصرع شاب في مقتبل العمر بعد تلقيه طعنة مميتة بواسطة سلاح أبيض ، من طرف خمسيني من ذوي السوابق القضائية ، على مستوى دوار “بوشعيب الوطني” بحي ليساسفة ، على إثر خلاف بينهما / كش24 – تعرض حارس عام يعمل في الثانوية التأهيلية “عبد الرحمن بن زيدان” بمكناس ، لإعتداء خطير على يد تلميذ ، نتج عنه كسر على مستوى أنف الضحية /اليوم24 – تمكنت الشرطة القضائية بمدينة فاس ، من توقيف مواطن إفريقي عشريني ينحدر من إحدى دول إفريقيا جنوب الصحراء ، لتورطه في السرقة عن طرق الكسر من داخل وكالة بنكية /فاس نيوز – قامت اللجنة الإقليمية المشتركة للمراقبة ، بتفكيك وحدة سرية لتصنيع الأكياس البلاستيكية الممنوعة ،على مستوى منطقة “حد السوالم” بإقليم برشيد ، ومكنت هذه العملية من حجز 8.6 طن من الأكياس البلاستيكية و8.48 طن من المواد الأولية و500 كلغ من المتلاشيات البلاستيكية و19 آلية وأداة تستعمل في تصنيع هذه الأكياس/سوس24

أش واقع اليوم: ها حصيلة الإنتحار والإغتصاب والحوادث والتشرميل والغرق اليوم

بمناسبة عيد الحب، “كود” سولات المغاربة على شنو هو الحب بالنسبة ليهم في كلمة؟ كاين لي اعتبر أساس الحب هو السلم، في ما عتبره أخر أحاسيس زوينة بل هو كلشي في الحياة. وأكدت وحدة أن الحب الصادق هو للوالدين لانه مافيهش مصلحة، وأن الحب اليوم ولاو كيستعملوه من أجل أغراض أخرى، وأكدو وحدين أخرين أن الحب هو سلوك ماشي غير هضرة وصافي.. باقي التفاصيل في الفيديو

ميكرو طروطوار كود. الحب في كلمة.. المغاربة: الحب أفعال ماشي كلام.. وهو كلشي فالحياة ولكن كايكون خايب يلا كان من طرف واحد

تمكنت عناصر الأمن الوطني والجمارك بميناء طنجة المتوسط، منتصف نهار اليوم السبت، من إجهاض محاولة لتهريب 192 كيلوغراما من مخدر الشيرا على متن شاحنة للنقل الدولي، تحمل لوحات ترقيم مسجلة بالمغرب، والتي كانت تستعد للمغادرة في اتجاه ميناء الجزيرة الخضراء بإسبانيا. وحسب مصدر أمني، لـ”كود”، فإن إجراءات المراقبة الحدودية وعمليات التفتيش المنجزة في إطار هذه القضية أسفرت عن ضبط كميات المخدرات المحجوزة مخبأة بشكل دقيق داخل قضبان حديدية في هيكل الشاحنة، وذلك قبل أن يتم توقيف سائقها البالغ من العمر 40 سنة. وقد تم إخضاع السائق المشتبه فيه لبحث تمهيدي من طرف المصلحة الولائية للشرطة القضائية بمدينة طنجة تحت إشراف النيابة العامة المختصة، وذلك للكشف عن مصدر ووجهة المخدرات المحجوزة، وكذا تحديد كافة المساهمين والمشاركين المحتملين في محاولة تهريب هذه الكمية من المخدرات.

الديوانة والبوليس لقاو كميات كبيرة ديال الحشيش فميناء طنجة المتوسط فكاميو كان غادي لصبليون

علمت “كود”، أن دوريات الدرك الملكي البحري كثفت من عملياتها المتعلقة بمحاربة الاتجار في المخدرات وتهريبها انطلاقا من السواحل المغربية الشمالية نحو الضفة الجنوبية الاسبانية عبر القوارب الترفيهية. وجاءت تحركات الدرك البحري، بعدما حجزت مصالح الحرس المدني الإسباني، بسواحل منطقة “هويلفا” سبيل قارب ترفيهي كان محملا بـ 600 كيلوغرام من مخدر الحشيش، كانت قادمة من شمال المغرب، وتم اعتقال اسبانيين ومغربي وتقديهم أمام القضاء.

الدرك البحري حاط عينو على القوارب الترفيهية في الشمال بسباب تهريب الحشيش

لاعب المنتخب المغربي حمزة منديل كحل الضواسة مع فريق شالك الالماني لي كيلعب معاهم، وغادي يجبدو ليه الوذنين مزيان من بعد ديك الضسارة وقلة الأدب مع مشجع مغربي بطريقة مافيها لا صواب لا آداب. البارح كريستيان هيدل، المدير الرياضي ديال شالك الألماني، قال أنه غادي يدير جلسة للتحقيق مع منديل حيت سب المشجع. القضية وما فيها واحد من المتتبعين معجبوش الأداء ديال منديل في مركب محمد الخامس وكتب ليه تعليق في شي بوسط قال فيه “كتلعب 3 ومكتهزش حتى عرضية مكادة”، ناض لاعب المنتخب المغربي لي كيلعب في فريق شالكة الالماني وجاوبو “جيب ليا ماماك نهزها مقادة”، والكابتور دارت بوم في المواقع. منديل اعتذر وقال حكا كان تحت الضغط ديال الماتش وانه عمرو يقدر يعاير مشجع أو العائلة ديالو. اعتذار متأخر شوية. إيوا فكها دابة يامن وحلتيها.

الاحتراف ديال المعقول هو هذا. شالك الألماني غادي يجبدو الوذنين لمنديل بعدما سب مشجع مغربي

علمت “كود”، أن البائع المتجول الذي أقدم قبل أيام قليلة على إضرام النار في جسده بعد سكب مادة حارقة عليه، أمام مقر الملحقة الإدارية الأزهر، التابعة لعمالة مقاطعات سيدي البرنوصي، بالدار البيضاء، قدد توفي بقسم العناية المركزة بالمستشفى الجامعي إبن رشد. وكان الهالك، (30 سنة)، قد أقدم على أقددم على إضراب النار في مختلف أنجاء جسمه، سيما جزئه العلوي، احتجاجا على حرمانه من الاستفادة من محلات سوق نموذجي خصص لعدد من الباعة بحي سيدي مومن.

البائع المتجوّل اللّي شعل العافية فراسو فكازا مات

رصدت “كود” بعض الحالات اللي كتعاني في بلدان الخليج، منهم حالات رجعوا للمغرب، ومنهم حالات مكيعرف عليهم حتى واحد شي حاجة، وعايشين في انتظار الفرج. هادو الشهادات ديال ثلاثة د لبنات عايشين تما. إ.م : ” كون لقينا الحياة الكريمة في بلادنا مكناش نهاجروا لبلادات الناس” كتعيش إ.م في دولة الإمارات العربية المتحدة في ظروف معيشية واقتصادية مزرية، حيت عندها بزاف ديال الديون، والكراء، والفواتير اللي خاصها تخلص. قالت “إ.م” الي عندها 27 سنة ومطلقة وخدامة في إحدى الفنادق الفخمة بإمارة الشارقة لكود أن ظروفها المعيشية مزرية بالإضافة أنها حاسة براسها في خطر، وخايفة من التشرد، خصوصا وأن الراتب الشهري ديالها لا يتجاوز 2000 درهم مغربي، ومكايكفيهاش حتى في توفير الحاجات الأساسية للعيش الكريم. و أكدات الشابة أنها مكتفكرش في العودة للمغرب بالرغم من الظروف السيئة اللي عايشة فيها مند أن وطأت رجلها دولة الإمارات العربية المتحدة سنة 2015 وأضافت إ.م أنها ليست الوحيدة اللي كتعاني في دول الخليج بل العديد من المغربيات عايشين جحيم الغربة والفقر في صمت. وعلى القرار ديالها للعودة إلى المغرب قالت: ” كون لقينا الحياة الكريمة في بلادنا مكناش نهاجروا لبلادات الناس”. كوثر : “نظام العبودية مزال كاين في دول البترو-دولار ” كوثر شابة مغربية، عندها 32 سنة، سحاب ليها أن عام 2011 حلمها غادي يتحقق، فاش حصلات على فرصة الهجرة إلى الإمارات العربية المتحدة للعمل هناك في أحد الفنادق. ولكن بمجرد وصولها لدبي، اصطدمت بواقع آخر. وقالت كوثر لكود أن الكفيل اللي جابها للإمارات، وعدها قبل السفر بالعمل في مطبخ الفندق، ولكن غي وصلات حيد ليها جواز سفرها، وخدمها في الدعارة. وبعد استلامها لجواز سفرها، رجعات للتو إلى مسقط رأسها بأكادير. وأكدات كوثر أن أغلب البنات المغربيات ضاحيات ديال مافيا الدعارة في دول الخليج، حيت أميات وضعيفات المستوى وهاد الخاصيات مرغوب فيهم بزاف في الخليج، وأضافت : “نظام العبودية مزال كاين في دول البترو-دولار”. خلود : “ندمت بزاف حيت القصة ديالي تفضحات فوسط عائلتي ومع الجيران” خلود عندها 25 سنة فقط وعاشت مأساة من نوع آخر، رفضات تهدر على تجربتها بتفصيل، واكتفت بالقول: “كان السفر ديالي للإمارات برغبة مني. عرفاتني إحدى الصديقات على وسيطة تنشط في مجال تهجير البنات للإمارات وعاوناتني في الحصول على عقد عمل مقابل مبلغ ديال 3 مليون سنتيم، عطيتها النص في المغرب و درت معاها نعطيها النص الثاني بعدما نوصل. فاش وصلت للإمارات، الوسيطة قلبات وجهها تماما وقاتلي نعطيها المبلغ كامل أي 3 ملايين، واقتارحات عليا أنها تقسم لي المبلغ لأجزاء، 2500 درهم كل مرة، و لكن شريطة أنني نستقبل أكبر عدد ممكن من الكليان. كان العدد ديال زبائني كيوصل لعشرة ولا ثمنية في النهار. واقتارحات عليا فكرة نجمع الهدايا والمال عندها. وفاش بغيت نسافر للمغرب في رمضان، فاجأتني بأنني مكنملك والو، ومعندي حتى درهم، وأنني خسرت كل مدخراتي في بطائق الهاتف ومصاريفي الخاصة. و تما عرفت أنني تعرضت لقالب آخر للمرة الثانية. رجعت للمغرب بالكريدي، حيت ثمن تذكرة الرجوع قتارضتوا، وندمت بزاف حيت القصة ديالي تفضحات فوسط عائلتي ومع الجيران, وداكشي علاش رجعت مرة أخر للإمارات، باش نبعد على القيل و القال. هاد الشهادات، ومنهاا بزاف، كاتبين على حال المغربيات في دول الخليج، و كيفاش عايشات بحال عبيد وجواري ديال القرن الواحد والعشرين”.

شهادات من الامارات : مغربيات كيعانيو من الفقر وعايشين فالدّل و العبودية في بلدان الخليج

حمزة الكواكيبي، اللي سبق ليه لعب مع المنتخب الوطني للشبان و اللي كايلعب حاليا ف فريق پيانيزي الممارس بالقسم الثالث الايطالي، يقدر يكون اول لاعب مغربي كايتصاب بفيروس كورونا. حيث تم وضع الكواكيبي و اثنين من لاعبي الفريق بالاضافة إلى أحد الإداريين بالحجر الصحي بشكل احتياطي في انتظار ظهور نتائج تحاليل الفيروس. اللاعب المغربي و زملاءه يمكن يكونو تعاداو من زميلهم كينگ اودو اللي تأكدت إصابته بالفيروس و كان كايجي للتداريب بلا ما يعرف انه مصاب بالمرض ما دفع للشك بأنه قد يكون نقل العدوى لثلاثة لاعبين آخرين من بينهم المغربي حمزة الكواكيبي.

لاعب مغربي داروه بالحجر الصحي فايطاليا بسبب فيروس كورونا

قرر الملك محمد السادس إعفاء اللي كاريين المحلات الحبسية المخصصة للتجارة والحرف والمهن والخدمات، من أداء الواجبات ديال لكرا، وطيلة مدة الحجر الصحي. وذكرات وزارة الأوقاف والشؤون الإسلامية، فبلاغ ليها فهذ الصدد، بللي “في إطار العناية المولوية الموصولة التي يوليها أمير المؤمنين، الملك محمد السادس للفئات المتضررة من آثار جائحة الفيروس كورونا كوفيد -19، تفضل بقرر إعفاء مكتري المحلات الحبسية المخصصة للتجارة والحرف والمهن والخدمات، والسكنى ما عدا للموظفين، من أداء الواجبات الكرائية”. وقالت، حسب نفس البلاغ، بللي مفعول هذ القرار غايبقى ساري طيلة مدة الحجر الصحي.

الملك كيعفي اللي كاريين المحلات الحبسية من لكرا ففترة الحجر الصحي

نجمة تليفزيون الواقع كيم كارداشيان كتخلص فريق طبي سري باش يحضيو ليها راجلها كانيي ويست سيمانة كاملة في جولتو الفنية. وعينات كيم فريق من الأطباء النفسيين لمراقبة مغني الراب لي فعمرو 42 عام بعدما تبدل عليها وحسات أن سلوكو تبدل بزاف فى الأونة الأخيرة، بعدما خرج ألبومو الديني الأخير، وفقا لموقع “رادار أون لاين” الأمريكي. وكان ويست تعرض لانتقادات في وقت سابق من العام الماضي، بعدما طالب بإلغاء التعديل رقم 13 للدستور الأمريكي، لي أنهى الرق والعبودية في الولايات المتحدة، وهو التصريح لي أوضحه فيما بعد. وكان آخر موقف دار كانيي مع كيم هو طلب منها ماتبقاش تلبس سيكسي، واخا عارف أنها مشهورة فى هاد المجال وكتربح من وراه ملايين الدولارات.

بعدما دار ألبوم ديني والتزم.. كيم كاردشيان تخلعات على راجلها كانيي ويست ودارت ليه أطباء نفسيين باش يقابلوه

– أقدم قاصر يبلغ 16 سنة ،على الإنتحار شنقا داخل غرفته ببيت أسرته بحي “فال فلوري” بطنجة ،وقد عثر عليه وهو يحتضر ليتم نقله لمستشفى محمد الخامس لإنقاذ حياته ،لكنه فارق لحياة / تطوان بلوس – أقدم مسن ثمانيني على الإنتحار شنقا ، بسقف داخل إسطبل خاص بتربية المواشي بمنطقة “أيت أيعزة” بإقليم تارودانت ، وقد هزت الفاجعة أفراد عائلته والجيران ،خاصة وأنه لم تمر إلا 3 سنوات على موت أحد أبناء الهالك منتحرا كذلك /أكادير24 – توفيت رضيعة تبلغ من العمر 40 يوما ، نتيجة تعرضها للسعة عقرب ، بالجماعة الترابية “سيدي الحطاب” نواحي قلعة السراغنة /عالم بريس – لقي 3 أشخاص مصرعهم ، بعد إنقلاب سيارتهم الخفيفة بمنعرجات “تيزي نتلغمت” بين ميدلت والريش ، لتسقط في منحدر خطير في حادث خطير ، أثناء زيارتهم لمهرجان الورود بقلعة امكونة /العمق – توفي مواطن إسباني خمسيني ، يقطن بمدينة مليلة ،بداخل شقة خطيبته بحي “وجه عروس” الشعبي بمدينة مكناس ،حين كان رفقة أخته في زيارة لأسرة خطيبته ،ليصاب بوعكة صحية عجلت بوفاته /أحداث إنفو – جرى إيقاف شخص متزوج ، على خلفية تورطه في قضية التغرير بقاصر من القنيطرة عبر الفايسبوك، وإختطافها وإحتجازها بإحدى الضيعات الفلاحية المتواجدة بقرية “لقصابي” بإقليم كلميم /أحداث إنفو – حجزت المصلحة الولائية للشرطة القضائية بمدينة طنجة ، 1330 قرصا من مخدر الإكستازي ولفافة من مخدر الكوكايين ، بحوزة مبحوث عنه يبلغ 52 سنة ، بمحطة السكة الحديدية ، خلال محاولته تهريبها في إتجاه مدينة برشيد /هيسبريس – جرى توقيف سيارة سيدة تبلغ 40 سنة ، وحجز كمية ناهزت 30 كيلوغراما من الحشيش مخبأة بإحكام بأماكن متفرقة من السيارة ، بالسد القضائي المتواجد بمدخل مدينة أكادير/ شوف تيفي – عثر على جثة هامدة لشاب مجهول ،على ضفة وادي “أم الربيع” بضواحي خنيفرة ، وقد فتحت مصالح الشرطة القضائية تحقيقا في هذه الواقعة ، وتم نقله إلى مستودع الأموات بالمستشفة الإقليمي/ اليوم24 – عثر مواطن على جثة رضيعة بحاوية بحي “أسيف” بمقاطعة كيليز بمراكش ، وقد نقلت الجثة لمستودع الأموات بباب دكالة ، في حين فتحت المصالح الأمنية التابعة للدائرة السادسة تحقيقا ، للوقوف على حيثيات وملابسات الواقعة /رسالة

أش واقع اليوم: ها حصيلة الانتحار والاغتصاب والتشرميل والغرق اليوم

ذكرت صحيفة بريطانية، اليوم الأحد، أن الأمير البريطاني هاري ومراتو ميگان ماركل قد يسرعان في خططهما لمغادرة بريطانيا، حسبما قالو صحاب دوق ودوقة ساسكس. وسبق وأن خصص ولي العهد الأمير تشارلز أرض لرلدو هاري فمقاطعة هيرفوردشير، ولكن هاري تراجع على هاد الخطة. وكيقولو صحاب الدوق والدوقة أن عدم اهتمام هاري بأرض هيرفوردشير كيعني ان الزوجين قررو يعيشو خارج البلاد، ومدينة لوس أنجلوس قائمة الاحتمالات. واكد البعض أن دوق ودوقة ساسكس زارو سرا لوس أنجلوس، مسقط رأس ميگان وتما عايشة امها دوريا.

الامير هاري ومراتو ميگان مابقاوش باغيين يعيشو فبريطانيا.. وها البلاد اللي اختارو

في الوقت اللّي طالبو فيه عدد من البرلمانيين داخل لجنة المالية والتنمية الاقتصادية بمجلس النواب، اليوم الخميس، باتخاذ القرار ديال تسقيف الأسعار لمحاصرة الشركات ديال التوزيع اللّي كتدخل أرباح كبيرة بزاف، قال لحسن الداودي الوزير المكلف بالشؤون العامة والحكامة، أنه “يلا دار شي حاجة خاص يستافد منها المواطن بالدرجة الأولى”. وقال الوزير الدوادي، في تصريحات لـ”كود”: راه يلا بقينا كنغنيو ونقولو بغينا “سْقوفا سْقوفا” وتخرج خاوية راه غادي يضحكو علينا الناس وخاص مني دير شي حاجة يلقى فيها المواطن المصلحة. والمصلحة ماشي هي نقولو سقفت بلا فايدة”. وكشف الداودي: “راه الشركات وجدُو راسهوم للتسقيف وهبطو الربح ديالهوم وأنا حاضيهوم ويلا اطلعو الأسعار غادي نسقف وهاد القرار راه باقي فيدي ويلا استهلكت الوقت ديالي مشا كولشي من بين يدي لكن غادي نبدا الحوار معاهوم من دبا جوج أسابيع”. وبخصوص الأرباح اللّي كتضرب هاد الشركات، أوضح الوزير الداودي لـ”كود”، قائلاً:”الهامش ديالهوم ارجع للهامش العادي تقريبا ورجعو لداك الهامش لقديم وكاين تقريبا شي زيادة ديال 5 أو 6 ديال السنتيم. وتجي تقول للمغاربة راه حيّت ليك 5 ديال السنتيم من اللتر راه هادشي معندو حتى شي معنة”. وختم المسؤول الحكومي تصريحه مع “كود” قائلاً: “راه حنا مكنلعبوش مع المغاربة وكنقولو الصراحة ودبا ماشي وقت التسقيف حقاش مافيه فايدة وانهار تكون فيه غادي انديروه. وراه الكورة بيدي الآن لكن منقدرش نخرجها خاوية وأنا صريح مع المغاربة ولعصا اللي عندي يلا ضربت بها دبا مشات ليا”.

الوزير الداودي لـ”كَود”: “دابا ماشي وقت وضع سقف لأسعار ليسانس و المازوط وراني حاضي الشركات”

علمت “كود”، أن عزيز أخنوش رئيس حزب التجمع الوطني للأحرار، سيترأس يوم غد الجمعة، اجتماعا للمكتب السياسي لحزب “الحمامة”. هاد الاجتماع اللي كول مرة كيديرو المكتب السياسي فجهة معينة وصلات النوبة ديالو لجهة فاس مكناس. وكما كشفت “كود” هادي شهر تقريبا. فإن أخنوش عندو لقاء كبير مع رجال أعمال عشية يوم الجمعة. هاد الاجتماع غادي يكون مباشرة بعد انتهاء لقاء المكتب السياسي اللي غادي يكون فوحدة فندقية معروفة بالمدينة. وقالت مصادر “كود”، أن أخنوش والمكتب السياسي ديال الحمامة وبرلمانيّي جهة فاس مكناس غادي يتغداو فالمنزل ديال المنسق الجهوي محمد عبو، مشيرة إلى أن أخنوش غادي يقضي انهار كولو فاس وعندو حفل عشاء فالدار ديال رشيد بنعلي وهو رجال أعمال ويترأس جمعية معروفة ديال الزيتون. هاد بنعلي كان جابو عبر للحزب. المكتب السياسي والبرلمانيين كولهوم ديال الجهة، تضيف مصادر “كود”، غاديين لمنطقة “كيكو” التابعة ترابيا لإقليم بولمان. مقرب من أخنوش قال أنه غادي يكون لقاء كبير مع عشرات الشباب الذين التقحوا بالحمامة.

أخنوش جامع المكتب السياسي ديال التجمع بفاس وداير اجتماع كبير مع رجال أعمال كيف قالت “كود” هادي شهر وعشرات الشباب مشاو للحمامة

المغربية سلمى بوسيل بقات كادير في النفخ والشفط حتى ما بقاتش كتشبه لراسها، والطبيب اللي كايدير ليهم هادشي واقيلا هو واحد، لدرجة كَاع المشاهير كيتشابهو. بسمة بوسيل شاركت صورة على حسابها في الأنستكَرام باللوك الجديد، اللي علقو عليه المتتبعين ديالها، وقالو ليها و ليتي كتشبهي لنادين نجيم. بسمة بوسيل اللي مزوجة بالمصري تامر حسني تشهرت لأول مرة مني خرجات من ستار أكاديمي، وشكلها الحالي مختلف بزاف على الشكل الثاني اللي بانت بيه. https://www.instagram.com/p/CM2bBlGgOA1/?igshid=xedi1tn6enun https://www.instagram.com/p/CKuJMwagyGE/?igshid=11fjq1hfwbs9u https://www.instagram.com/p/CK_0fEnACCF/?igshid=1ia7ssentlmwz

تبدلات بزاف.. بسمة بوسيل عاوتاني ب لوك جديد! – تصاور

طبيب معروف فالعاصمة العلمية مات هاد صباح ديال الأحد. وحسب مصادر “كود”، فإن الأمر يتعلق بالدكتور عمر بوزبيبة اللي كانت عندو العيادة فحي باب الفتوح الشعبي. الهالك توفي نتيجة إصابته بأزمة قلبية مفاجئة. وأكدت أخت هاد الطبيب التجمعي، في اتصال مع “كود”، أن الأخ ديالها مات بشكل مفاجئ ضواحي مدينة فاس، مضيفا: “كنا كالسين فواحد الحفل حتى الرابعة صباحا حتى جاتو مسكين أزمة قلبية ومات”. يشار إلى أن الهالك كان هو الكاتب العام ديال النقابة الجهوية لأطباء القطاع الحر بفاس وكان كينتمي لحزب التجمع الوطني للأحرار مني كان صلاح الدين مزوان هو الرئيس ديال الحزب.

عاجل.. الموت يخطف أشهر طبيب بفاس اللّي كان مع الحمامة وهاشنو وقع ليه

المغني المصري محمد رمضان غادي يوصل للمغرب غدا الاثنين. حتال هنا الأمور عادية ولا مشكل، مرحبا به لأنه اختار بلادنا باش يصور فيديو كليب أغنيتو الجديدة. لكن مسؤولة التواصل لي غادي تكلف ليه بالصحافيين رسلات ميساج في الواتساب لممثلي الاعلام مع الطناش ديال الليل و2 دقايق. السيدة ماقدراتش تصبر حتال السبت صباحا باش تعلن الخبر، مع العلم ماشي شي حاجة عاجلة جدا، وخبر لي ممكن ينتظر. وحسب الرسالة لي توصلات “كود” بها، بغات الصحافيين يستقبلو المغني المصري في مطار محمد الخامس في كازا، باش يبان الاستقبال كبير. وكان محمد رمضان دار أغنية مع سعد لمجرد سميتها “انستي” حققات نجاح كبير بزاف، وعلن مؤخرا، انه غادي يصور اغنيتو الجديدة في المغرب، وتحديدا في مراكش.

التواصل خاصو ناس بقواعدو.. المكلفة بالمصري محمد رمضان مفيقة صحافيين مع 12 ديال الليل باش تقل ليهم راه جاي المغرب

أكثر ناس معندهمش الحقوق من بعد العيالات في المغرب هوما السكايرية، تخايل تمشي لشي بلاصة غالية باش تنشط وتحط قرع بثمن محترم وفاللخر تطلع مغشوشة ومعندكش الحق تتشكى أو حتى تقول اللهم إن هذا منكر، أهم مستهلك مفيد للدولة هو أكثر مستهلك مظلوم ومعندو حقوق، هاداك لي كيستهلك غير الدقيق المدعم عندو الحقوق على السكايري لي مخلص الضريبة مضوبلة وداخل لبلاصة فين يشرب ومدور الحركة وخاسر فلوسو وفاللخر الى لقا قرعة مغشوشة كيكمدها ويسكت ويزيد لأن المنتوج أصلا غير معد باش يستهلكوه لمغاربة لأن الدولة تفترض غيبا وقسرا أنهم مسلمين بلما ديال الروبيني والجلبة لي دارو. المغاربة كيستهلكو الشراب بالملايين ديال القراعي، والشراب في المغرب كيتباع للمغاربة وهوما لي كيستهلكوه الأجانب موحال واش كيستهلكو حتى واحد فالمية من الشراب لي كيتباع في المغرب( تقدير شخصي ماشي دقيق طبعا)، ومع ذلك الدولة ناكرة أن لها مواطنين يضربون الطاسة، وناكرة حتى راسها أنها دولة ديال ضريب الطاسة وضريب الطر وحاجة خرى، قانون قروسطي كيلغي أي حقوق للمواطن المغربي فأنه يستهلك منتوج في المستوى، بلا ماتنيكو الضريبة ويتعرض للإبتزاز ويشرب في بلايص غير آدمية مخبية على الشارع، وفاللخر يتسمى مخالف القانون بحال واحد شافر أو قاتل أو مغتاصب، دولة كتحارب النشاط وبغات شعبها يكون محب للحياة ويدير الإحتياطات اللازمة من كورونا باش يحافظ على حياتو، على هادي حياة لي الى شريتي عشرة دالبيرات من بيسري خاص تخرج مخبيهم فصاك وتمشي جنب الحيط أو تخشى فطاكسي أو طوموبيلتك والى بانو ليك المواطرية يفشلو ليك الركابي، وهوما غير عشرة دالبيرات. دولة عدوة للسعادة كتجرم الطاسة والحشيش والجنس وبغات شعب يكون واعي وفرحان وباغي يعيش ويدير الإحتياط من كورونا وهو كاع طرق السعادة الإنسانية كيمارسها وهو مرعود عنداك يشدوه، راه غير معقول أن الطاسة تبقى ممنوعة على المغاربة بدعوى انهم مسلمين قسرا، وفي نفس الوقت يمكن ليهم يشرويها ويستهلكوها ويدخلو لبلايصها ولكن الى كانت مغشوشة معندهمش الحق يحتجو أو يتشكاو بدعوى آش كيديرو تم أصلا وداكشي غير مخصص ليهم، بحال الى المغاربة أجانب في بلادهم.

أكثر ناس معندهمش الحقوق من بعد العيالات في المغرب هوما السكايرية.. تخايل تمشي لشي بلاصة غالية باش تنشط وتحط قرعة بثمن محترم وفاللخر تطلع مغشوشة ومعندكش الحق تتشكى أو حتى تقول اللهم إن هذا منكر

أقدم شاب عشريني من مواليد 1991 ، على قتل صديقه وهو من مواليد 1992 ، بالقرب من ثانوية “يوسف بن تاشفين” في درب “الساقية الفوقاني” بحي “سيدي يوسف بن علي” بمراكش ، لحظات قبل اذان المغرب يوم أمس . وقالت مصادر محلية ، أن الجاني وجه لغريمه الذي كان يعتبره من أقرب أصدقائه طعنة خطيرة بالفخد بواسطة سكين ، بعد نزاع حول سروال ومبلغ 400 درهم ، ما تسبب للضحية في نزيف حاد لفظ على إثره أخر أنفاسه بمستعجلات “الرازي” بالمركز الاستشفائي الجامعي محمد السادس . هذا وتم ايداع جثة الهالك بمستودع الاموات ب”باب دكالة” ، بناء على تعليمات الوكيل العام للملك بمحكمة الجنايات بمراكش، وتمكن أمن مراكش من إعتقال الجاني ، حيث يتم التحقيق معه قبل وضعه رهن تدابير الحراسة النظرية إلى حين عرضه أمام جنايات مراكش

ترمضينة خايبة ومضاربة على سروال ومبلغ 400 درهم طيحات الروح

هاد الصباح راب سقف دار فزنقة فرحات حشاد فكازا ودات معاها روح صاحب الدار. هاد الشي وقع مع الربعة ونص الصباح تقريبا. كاين روح مشات وروح كازا حتى هي معاها. حقاش الزنقة فيها عمارات جميلة من فن الهندسة “ار ديكو” من ايامات فرانسا. هاد الهندسة كتعرض فكازا لهجوم كبير وهدم باش يبنيو فيها عمارات مشوهة والمدينة كتفقد روحها. فين هو مشروع كازا لحماية هاد الثرات للي بيه كازا غادية تزاد بشاعة وعلاش ما يكونش ترميم لهاد الترات باش ما يوقعش هاد الشي وما يوقعش هدمهم كاع دابا كاينين عمارات اخرى مهددة بحال هاد المصير ولا كثر. خاص التحرك قبل ما يفوت الفوت

عاجل وبالصور: مقتل رجل بعد انهيار سقف دارو وكازا كتفقد روحها على هاد السبب

بزاف ديال الفنانين فرمضان كقلبوها أغاني دينية باش يضبرو الصرف مع عارفين العرب عندهم مع هادشي، وسعد لمجرد واحد منهم، وولف كل رمضان يطلق أغنية دينية. سعد لمجرد خلا حتى دازت ايام فرمضان وطلق أغنية جديدة بعنوان “نادي يا الله” وحطها فقناتو فيوتوب يربح بيها فليسات حتى هي. هاد الاستحمار اللي ولاو كيديرو هاد المغنيين للمغاربة ماشي معقول، وخاصة فحالة سعد لمجرد اللي مازال متهم فجوج قضايا ديال الاعتداء الجنسي والاغتصاب. اش بينو وبين شي دين وشي غنى. https://www.instagram.com/p/COJPOrigA-z/?utm_source=ig_web_copy_link https://www.instagram.com/p/COQxEbMAlVE/?utm_source=ig_web_copy_link https://www.instagram.com/p/COTeEMcq9ba/?utm_source=ig_web_copy_link

بحال كل رمضان غايدخل الصرف على ظهر المغاربة اللي كيتيقو هادشي.. سعد لمجرد ركب عاودثاني على “الدين” وخرج اغنية

اليابانيين معروفين بقصص ديال حب و زواج من شخصيات خيالية من الأنيمي أو الحيوانات ، وكيديرو عراسات حقيقية كيحضرو فيهم الناس، وواحد من هاذ القصص ديال شاب ياباني سميتو “يوتا شينوهارا” ، بقى مصاحب مع أنثى ديال سراق الزيت لمدة عام، وسماها “ليزا”، وكان كيبغيها لدرجة مكرهش يمارس الجنس معها، بحسب موقع “سورا نيوز” الياباني. وشينوهارا هو شاب كيعجبوه بالحشرات من الطفولة، لكنو بقى مخبي هاد الشغف حتى بلغ سن الـ 19، ملي صدرات منظمة الأغذية العالمية تقرير فعام 2013 على فائدة الحشرات كمصدر للغذاء وللبروتين ، أصبح كيقدم أطباق “الرامن” عامرو بالحشرات فمطعمو الخاص، وكيدير فيه ما لا يقل عن 100 سراق الزيت في كل طبق “رامن” للكليان ديالو . ووسط هاذ الشغف تلاقى بمحبوبتو الصرصور “ليزا”، اللي جابها من إفريقيا، وبقى مصاحب معاها لمدة عام كامل، وملي ماتت قام شينوهارا بأكلها باش تبقى معاه للأبد ، وأضاف أنه كان كيتخيل راسو وهو كيمارس الجنس مع ليزا، بعدما يصغر راسو فالمخيلة ديالو حتى يوصل للحجم ديالها، أو كيتخيلها هي كتتضخم حتى ترجع قدو .

قصة حب فشكل .دفعات ياباني ياكل حبيبتو باش ترجع جزء منو للأبد – فيديو

كاملين كنعرفو الاحتكاك الكبير اللي كيكون خلال التصوير خصوصا ان طاقم العمل كيكون كبير ما بين الممثليين والمصورين، وبزاف ديال الأفلام وقفو حيت واحد أو جوج من الطاقهم كيتصابو بفيروس كورونا المستجد. البارح ليكيب ديال مسلسل “سلمات ابو البنات” اللي كيدوز على قناة “mbc5” دارو مفاجأة لوحدة من الممثلات الصاعدات اللي تشهرات في الجزء الأول من المسلسل، حيت عندها عيد ميلاد، وكان التعناق والبوسان وانعدام تام للتباعد الاجتماعي، وحتى شي واحد ماكان داير الماسك وماكين غير سيلفيات وكلشي باغي يحط ستوريات في انستكَرام. المسلسل دار بوز حقيقي في رمضان لي فات بسباب اللقطات اللي ممصوراش مزيان لدرجة أن الشهرة ديالو ارتابطات بالزبايل والأخطاء فقط. العام اللي فات عذروهم الناس حيت التصوير كان في عز بدايات جايحة كورونا. إيوا دابا كيبان العربون عاود تاني.

باينة غادي تحماض.. طاقم مسلسل “سلمات أبو البنات” دارو عيد ميلاد وسط التورناج وماكان لاتباعد لا ماسك لا والو بحالا كورونا غير اشاعة

علنات وزارة الصحة، صباح اليوم الثلاثاء 12 ماي عبر البوابة الرسمية لفيروس كورونا المستجد فالمغرب، على تسجيل 99 إصابة جديدة فهاد 18 ساعة الأخيرة، وهكذا وصل عدد المصابين الإجمالي عندنا لـ 6380. بالنسبة للشفاء، تسجلات اليوم 119 حالة جديدة، ووصل العدد لـ2930 فالمجموع. وبخصوص الوفيات، ماتسجلات حتى وفاة جديدة لليوم الثاني على التوالي، وبقى العدد مستقر ف 188. ولحد الساعة، كاينة 64299 حالة تستبعدات إصابتها بالفيروس، بعد إجراء تحاليل مخبرية خرجات سلبية. وهذا توزيع الإصابات حسب الجهات بالنسبة المئوية:

لليوم الثاني على التوالي ماتسجلات حتى وفاة بكورونا.. هاد الصباح تصاب 99 واحد و119 تشافاو..فالطوطال وصلنا لـ6380 حالة

الملياردير ومؤسس شركة “مايكروسوفت”، بيل كَيتس قال أن العالم غادي يرجع كيفما كان، قبل انتشار جايحة كورونا، العام الجاي. وتوقع الملياردير الميريكاني تسجيل انخفاض مستويات الإصابة بفيروس كورونا إلى أعداد صغيرة بزاف فاللخر ديال هاد العام بما أن الفاكسان ولا موجود بزاف، حسب ماقال. وزاد بيل كيتس أن في 3 شهور الجاية، ميريكان ودول أخرى غادي ياخدو الفاكسان ويبارطاجيوه مع الدول اللي مافحالهاش.

بيل كَيتس: العالم غادي يرجع لطبيعتو العادية العام الجاي

فهاد الوقت غير لي بغا يدخل بين جوج ديال الناس، لا فالزوينة لا الخايبة. هادي أشهر خرج أب الرابور المغربي كريم خربوش المشهور بفرانش مونتانا في فيديوهات معاجبوش الحال وكيعاير فعائلتو وولدو لي مكيعطيهش الفلوس وضرب ليه الطر، والفيديوهات تشافو على المستوى العالمي. وواخا هاد الروينة كاملة، مونتانا ملي جا للمغرب مشا عند مو وتصور معاها ومن بعدها داز لعند باه حتى هو وتصور معاه وبان ضاحك حتال وذنيه بحالا ماواقع والو. وكتب كريم فتعليقو على صورتو مع باه فانستگرام: “أحسن عيد ميلاد.. شفت با ومي”.

فهم تسطى.. فرانش مونتانا تلاقا مع باه فكازا واخا ضرب ليه الطر عالميا

عبر سعيد أمزازي، وزير التربية الوطنية والتعليم العالي والتكوين المهني والبحث العلمي، من الأخبار التي يتم الترويج لها بخصوص تعميم “فرنسة” المواد العلمية خلال هاد الموسم الدراسي الحالي، الذي انطلق في ظروف جيدة تحت شعار “من أجل مدرسة مواطنة، عادلة ودامجة”. وتساءل الوزير أمزازي، خلال الندوة الصحفية التي عقدها صباح اليوم الجمعة بالرباط، قائلاً: “كيفاش غادي نعمُّو شي حاجة وحنا مموجدينش ليها الظروف ديالها”، مشيرا إلى أن الدخول المدرسي الحالي كانت فيه اجتهادات شخصية من مديرية الصويرة ومراكش”. وأوضح المسؤول الحكومي أن هاد الاجتهادات الشخصية تم التصدي ديالها بشكل سريع، مشيرا إلى أن هاد جوج مديرات دارو اجتهادات لراسهوم لتعميم التدريس بالفرنسية. الوزير تحدث أيضا عن تكوين أساتذة في اللغتين الإنجليزية والفرنسية بالنسبة للفئة اللي كتقرا العلوم.

أمزازي: الفرنسة ف المواد العلمية ما كايناش فهاد الموسم وشي مديريات دارت اجتهادات شخصية وقفناها

في فرنسا كاين أقسام خاوين ومهددين بالإغلاق حيت مفيهم حد ولتفادي الاغلاق ناضو جابو خرفان باش يعمرو بهم. وحسب موقع “سكاي نيوز”، السلطات في كريتس إن بيليدون، وهي بلدة صغيرة عدد سكانها مفايتش 4 آلاف واحد، المدرسة لقات راسها مضطرة باش تنقص من الدروس حيت فيها غير 261 تلميذ. وباش تعتق الموقف جابت الخرفان في خطوة وصفوها ب”الرمزية” لمعالجة ما وصفه الآباء بـ”الموقف البائس”.

هادشي لي بقا نيت. الخرفان كيقراو مع الدراري في المدرسة

فنان تركي حطم الرقم القياسي العالمي لأكبر عدد من الثقوب المنقوشة على البيض، وقدر يدير 12 ألف نقش ويدخل موسوعة كَينيس. وقال الفنان حميد حيران لوكالة “الأناضول”: “سبق ليا ربحت فنان باكستاني وصلات عدد النقوش ديالو إلى 7.500 ثقب، وأنا درت 8.708 ثقب ودابة حطمت رقم جديد بعدد نقوش 11.872”. وبدأ حيران بنقش البيض في 1988 بعدما دار كسيدة ومبقاش عندو القدرة باش يتحرك ولا يتمشى، وكان كيدوز الوقت في نقش البيض لي كيبيعها ويدخل منها مصروف لعائلتو.

دار 12 ألف ثقبة فبيضة.. عربي دخل لموسوعة كَينيس للأرقام القياسية -تصاور

اليوم المغرب عاوتاني حطم الروكور فعدد الإصابات الجديدة بكورونا، بحيث علنات وزارة الصحة، اليوم الجمعة، على تسجيل 2430 إصابة بالفيروس، وهكذا وصل الإجمالي ل82197، بمعدل إصابة د226,3 لكل 100 ألف نسمة، و6,7 لكل 100 ألف نسمة فهذ 24 ساعة. وحسب نشرة كوفيد19 اليومية، تسجلات اليوم 33 وفاة، وبلغ الإجمالي 1524، بنسبة فتك ديال 1,9 فالمية. وتشافاو اليوم 2344 واحد، ووصل المجموع ل64194، بنسبة تعافي ديال 78,1 فالمية. ووصل عدد الحالات النشيطة ل16479، أي بمعدل 45,4 لكل 100 الف نسمة. وكاينة 252 حالة حرجة فالإنعاش، منها 51 تحت التنفس الاصطناعي الاختراقي. واليوم تستبعدات 21038، ووصل مجموع الحالات السلبية ل2102069. وكتتوزع الإصابات والوفيات الجديدة على الجهات والأقاليم كما يلي: وهذا المنحنى الوبائي :

روكور جديد حطمو المغرب فالإصابات اليومية بكورونا.. 2430 مغربي ومغربية تصابو و33 ماتو و2344 تشافاو.. الطوطال: 82197 إصابة 1524 وفاة و64194 حالة شفاء.. و16479 كيتعالجو منهم 252 فحالة خطيرة

في تصعيد جديد لها، أصدرت اليوم الإثنين التنسيقية الوطنية للأساتذة المتعاقدين بلاغ تعلن فيه عن رفض الأساتذة موظفي الأكاديميات الجهوية للتربية والتكوين “عدم إدراج نقط الفروض الأخيرة لتلاميذهم إلى حين أن تصدر الوزارة مذكرة خاصة بخصوص إلغاء كافة التدابير الجزرية في حق الأساتذة، وتنفيذ خلاصات حوار 13 أبريل. ودعت التنسيقية المذكورة، في ذات الوثيقة، التي عممت على صفحته الفايسبوكية، هاد الفئة ديال الأساتذة إلى بذل جهد كبير باش يتم تعويض الزمن المدرسي المهدور، خلال فترة إضرابهم، وذلك استجابة لرغبة المتعلمين ومناشدات أولياء أمورهم. كما حملت التنسيقية الحكومة والوزارة الوصية على القطاع مسؤولية هدر الزمن المدرسي بعد تعثر مسار الحوار السابق مع الوزير أمزازي وحتى النقابات اللي قاليك داخليك بخيط أبيض.

الأساتذة المتعاقدون صعدو مع أمزازي ومابغاوش يدمجو نقاط الفروض النهائية للتلاميذ

عبرت المطربة المغربية نجاة الرجوي على السعادة ديالها بفيديو توصلت بيه من فنان تركي شهير كيعزف على أغنية “هذه ليلتي” اللي غناتها بصوتها في برنامج “ذا فويس” النسخة العربية. وشاركت نجاة الرجوي على حسابها في أنستكَرام الفيديو لي توصلت بيه، وكتبت عليه: ” اجمل ما وصلني، شكرا للفنان التركي العازف”. نجاة كانت تألقت في برنامج “ذا فويس” مع الفنان العراقي كاظم الساهر لي كانت في الفريق ديالو، ووصلات معاه للنهائيات واخا اللقب ماكانش من نصيبها. https://www.instagram.com/p/CLZwz9dnmWI/

تفكرات الذكريات.. نجاة الرجوي فرحانة بعزف تركي لأغنيتها – فيديو

الديبلوماسية عندها كتبان ولا كتضعاف بخدمة السفراء والقناصلة. كاين اللي محرك وكاين اللي مدوز فاكانس وصافي بحال كريم مدرك سفير المغرب فاستراليا. هاد السيد كيدير شي انشطة غبية بزاف بحالو. هاد السيد ما يستاحقش يكون قنصل فشي دولة افريقية غير ذات اهمية استراتيجية للمغرب ومع العلاقات والطليب والرغيب والتلحميس اللي مختص فيه عطاو ليه سفارة المغرب في استراليا. هاد ليام قلبها تريتور. دار كاليك مهرجان للطبخ المغربي. دابا السيد مشى يدافع علي العلاقات الاقتصادية والتجارية والسياسية ولا مشى ياكل. باينة تحوش المالكة المغربية وصافي. واش هادي خدمة. راه استراليا بلد فلاحي مهم وكاينة مشاكل على قضية الصحرا هادي هي خدمتو ماشي مقابل لي كرشو

گاليك الديبلوماسية. واش سفير ولا تريتور. معين بلا ما يستاحق فاستراليا يخدم قلبها ماكلة=صور

أدانت غرفة الجنايات الابتدائية بمحكمة الاستئناف بسلا مؤخرا المجرم الذي ذبح ولد صغير عندو 5 سنين بحي القرية بسلا في 2019، بالسجن المؤبد. هاذ المجرم اللي في الأربعينيات من عمرو، كان خارج للزنقة هاز سلاح أبيض ما بان ليه غير الولد الصغير عطاوه طعنة قاتلة للعنق وحاول يهرب وتشد من طرف مجموعة من الشباب اللي طاردوه وسلموه للبوليس بالدائرة 13. بلاغ للمديرية العامة للأمن الوطني أكد ان المتهم ازهق روح الضحية بواسطة سكين قابل للطي، لأسباب غير منطقية أو ظاهرة.

جنايات سلا حكمات على المجرم اللي ذبح ولد عندو 5 سنين بالسجن المؤبد

انتهى قبل قليل واحد من أهم اجتماعات الأغلبية الحكومية بالرباط. مصدر “كود” أكد ان الاجتماع باش كمل رَآه فحد ذاتو امر إيجابي حسبً مصدر “كود” فان كلشي تجبد بما فيه تصريحات بنكيران الاخيرة في مؤتمر شبيبة حزبه وهاجم فيه حليفي الحكومة اخنوش ولشكر. مصدر “كود” قال ان العثماني أعرب تشبثه بالاغلبية وأكد انه سيشرح موقفه في خرجات إعلامية اول حاجة قالها العثماني ان كلام قيادة العدالة والتنمية الملزم يخرج عن هيئات الحزب. بغاو ياخدو مسافة مع بنكيران وما قدوش

الأغلبية تخرج باجتماعها باقل الاضرار. ها علاش تافقو وها موقف رئيس الحكومة من تصريحات بنكيران

هاجم عبد الاله بنكيران رئيس الحكومة السابق اعضاء للجنة الخاصة بالنموذج التنموي٬ وقال اليوم الاحد فاختتام مؤتمر الاتحاد الوطني للشـغل “لجنة بنموسى٬ في اشارة الى رئيسها شكيب بنموسى٬ ما عجباتنيش” وبرر هاد “ما عجباتنيش” بكونها “فيها تيار واحد” واشخاص ديال “التشكيك الديني” و”ما فيهاش توازن”. هاد الشي خلى بنكيران يقول باللي خاص المقاومة “ماشي معنى هاد الشي خاصنا نستسلمو او نرجعو لبيوتنا” اضاف رئيس الحكومة السابق “اذا اقتضى الامر نخرجو من الحكومة ونمشيو للمعارضة” او “نؤديو الثمن كيكيأديوه الناس اللي كيدافعو على القيم والمبادىء فالمجتمع حنا مستاعدين”وهاجم “الاكابر” اللي كيعتاقدو انهم كيديرو اللي فصالح الشعب وفالاخير هاد الشعب هو اللي كيؤدي الثمن. للتذكير فاللجنة ضمت 35 عضو فيهم 10 نساء. لجنة فيها كفاءات كبيرة بحال التراب…. غير ما فيهمش شي حد حرش. فيهم الفرنكفونيين… وتم اقصاء الاسلاميين وباقي الاحزاب الاخرى. رابط الفيديو

بالفيديو. بنكيران كلاشى لجنة بنموسى: ما عجباتنيش وفيها تيار واحد واشخاص ديال التشكيك الديني

قال مصطفى الخلفي، الناطق الرسمي باسم الحكومة، إن ” التوقيت المدرسي لن يكون معنيا بـ”الساعة الإضافية” وسنأخذ بعين الاعتبار بوضعية 7 ملايين تلميذ (ربع الساكنة)”. وأضاف الخلفي، عقب الندوة الصحافية للمجلس الحكومي المنعقد صباح اليوم الخميس بالرباط، بالقول :”أن تكون هناك احتجاجات فالمغرب لديه قواعد تؤطر الاحتجاجات ولا يمكن الا التفاعل ايجابا مع الانتقادات”. وتابع المسؤول الحكومي “المشكل سيكون مطروح لو لم يتم عن تراجع التوقيت المدرسي، وهناك حوار مع الهيئات وسيتم تراجع التوقيت المدرسي”. وأكد الخلفي أن هناك قرار سيطبق مراجعة الساعة يوم الاثنين المقبل. وأردف المتحدث :”عمليا بحال الى دايرين التوقيت الشتوي للمدارس، وبالتالي التوقيت المدرسي تمت مراجعته لمصلحة التلاميذ، مشيرا إلى أنه تم أخذ بعين الاعتبار حتى من الناحية الصحية. وشدد المسؤول الحكومي على الاستماع والتفاعل ايجابا مع انتقادات المواطنين.

ثورة التلاميذ..الناطق الرسمي باسم الحكومة: التوقيت المدرسي مامعنيش بالساعة الإضافية وغانخدو بعين الاعتبار وضعية 7 ملايين تلميذ

شاركت ملكة جمال الإنسانية السابقة، شروق الشلواطي تصويرة جديدة على حسابها في انستگرام، مباشرة من شواطئ الحسيمة، بانت لابسة فيها شورط ديال الدجين والمايو. الصورة كالعادة ولأنه باين فيها شوية من صدر شروق، هجمو عليها فيها المتخلفين والمكبوتين، وقالو ليها جمعي صدرك، وكاين لي وصلات بيه الوقاحة يقولها تستري وتغطاي، بحال الا سوقهم شنو كتلبس وفين كتمشي وكيفاش كتعيش. شروق الشلواطي ما كتجاوب حتى واحد في التعاليق، كتحط غير التصاور باش تشاركهم مع متتبعيها لي دماغهم خرج من القرون الوسطى، وتخلي بنادم لي مازال ماخرج من الكهف يتناطح ويعبر على قلة المستوى ديالو.

شروق الشلواطي فرحانة بفورمتها في البحر والمتخلفين المكبوتين: جمعي صدرك!

المؤتمر الوطني الاستثنائي دالحزب المغربي الحر حضرو ليه مؤتمرين كثار، وسالا بانتخاب إسحاق شارية امينا عاما بعد انسحاب المنافس ديالو الوحيد، يوسف خودار. أعضاء الحركة التصحيحية واللجنة التحضيرية للمؤتمر عبرات على الفرحة ديالها بانتخاب شارية، اللي حل محل محمد زيان اللي لحد الساعة مازال كيطعن فهذ المؤتمر هو والاتباع ديالو اللي ماحضروش. أجواء المؤتمر هنا فالفيديو:

بالفيديو. هادو أجواء المؤتمر الاستثنائي دالسبع.. جاو مؤتمرين كثار وخودار انسحب فآخر لحظة.. والحركة التصحيحية فرحانين بانتخاب شارية وأتباع زيان ماحضروش

إدارة نادي ريال مدريد الإسباني، حددات ثلاثة أسماء الي غادي يخلفوا المدرب الفرنسي زين الدين زيدان، في حال فشل الفريق في تجاوز عقبة باريس سان جرمان، في إياب ثمن نهائي عصبة الأبطال الأروبية. وهادشي بعدما فشل الفريق في المنافسة على لقب الدوري الإسباني الممتاز هاد الموسم، وخرج من منافسات كأس الملك. وذكرات صحيفة “آس” الإسبانية الشهيرة، أن فلورنتينو بيريز، دار قائمة أولية كتكون من ثلاثة أسماء، الي هما: يواخيم لوف، مدرب المنتخب الألماني الأول، ماوريسيو بوكيتينيو، مدرب فريق توتنهام الإنجليزي، ويورغن كلوب، مدرب فريق ليفيربول الإنجيزي.

واحد من هادو غادي يدرب الريال خلفا لزيدان

خدات أسماء بوجطاط، اختصاصية مختبرات مغربية، لقب “سفير العلوم 2021″، بعد حصولها على جائزة “المرأة في التكنولوجيا والعلوم”، اللي كتنظمها “منظمة تشجيع البحث العلمي والابتكار” فبلجيكا. هذ الجائزة كتهدف لتحسين تمثيل المرأة فالمجالات العلمية، وكتسلط الضوء على النساء الناشطات فعالم التكنولوجيا والعلوم اللي كيمكن يكونو مصدر إلهام للبنات الصغار، من أجل تبديد الأفكار المسبقة اللي واخدينها على العلوم والهندسة. وهذ الحملة انطلقات فيناير اللي فات، واعتمدات على التصويت فمواقع التواصل الاجتماعي، حتى تأهلو خمس مرشحات، واللي تختارت من بينهم بوجطاط من طرف لجنة تحكيم الجائزة. وتزادت أسماء بوجطاط فالعاصمة البلجيكية بروكسيل، وهي من أسرة مغربية مهاجرة، وتابعت جميع مراحل تعليمها إلى غاية حصولها على شهادة عليا في البيولوجيا الطبية. ومن بعد تجربة قصيرة فأحد مختبرات التشريح المرضي التحقت منذ عام 2009 بمختبر البحوث في الأحياء الجزيئية فمعهد “دوف” التابع للجامعة الكاثوليكية في مدينة لوفان Universite Catholique de Louvain.

المغربية أسماء بوجطاط سفيرة العلوم لسنة 2021

فالتسعينات كان الحليب ترف كبير في رمضان، وكان خاص تبدل مجهود كبير باش تقدر تحطو فوق طبلة الفطور، ومكانش غير نوض وسير للحانوت وحل الثلاجة هز الحليب خلصو وزيد، كتلقى عندو جوج تلاجات أو تلاتة ديال شركات متنافسة كلهم عامرين حليب، هاد التلالج أصلا مكانوش، فالحوانت كانوا تلاجات بيضين كبار بحال ديال الكزارة مول الحانوت بوحدو لي عارف شنو فيهم ، وملي كتبغي الحليب كيعطيك قياسك مستحيل تكون كتقدى نص يطرو مرة مرة فالأيام العادية وفرمضان تبغي تاخد جوج يطرو هادي غير نسا ، خاصك تربي معاه المعرفة العام كامل وتكون كليان ديالو عاد يمكن ليك تاخد الحليب فرمضان، أو تمشي تاخدو بتلاتة دراهم وحتى ربعة كاع بعد المرات، حيت كانو كيديرو الدراري الشلالات ديال الحليب والكارو ، حيث بصح مكانش كيبقى فالعشية نهائيا. كان الحليب قليل داك الوقت وحقا حاليا الإنتاج كافي وموفي المغاربة ومابقيناش كنتحنسرو فالمواد الإستهلاكية بحال شحال هادي ، ملي كانت كتقطع الخميرة ويتقطع النيبرو وتقلال الزبدة بعد المرات ، وشلا مواد كانت كتختافي من السوق وكتبقى غير عند شي وحدين وكيديرو ليها أثمنة خيالية ومع ذلك المغاربة كيشريوها ، دابا تبدلات الوقت الخير ولكن تمسخات الخير موجود ولكن بلا مذاق بلا جودة، الندرة كانت بحلاوتها ، دابا كولشي موجود والإنتاج تزاد وكذلك معاه الإستهلاك ومع ذلك الأثمان مرتافعة وبزاف وكتهلك جيب المواطن . غير هو هنا راه ماشي المنتج كيبقى يزيد فالثمن غير هكاك وبلا ظوابط، حقا الجشع جزء من آلية العمل ديال المنتجين والشركات الكبرى ، ولكن راه حتى الدولة مساهمة فهاد الزيادات بزيادة الضرائب كل مرة، والمنتجين كيستغلوا الأمر دريعة باش يضوبلوا الزيادة، مازال راه الحليب وباقي المنتوجات كتلقى لي يهدر عليها ولي يدافع ، أما كاين منتوجات خرى الثمن ديالها تضوبل مية فالمية فالسنوات فهادي واحد العشر سنوات ومع ذلك مكاينش لي كيدافع على المستهلك، حتى المستهلك براسو ماقادرش يهدر على حقوقو أو يقاطع ، الكارو والطاسة والمعسل والنيبرو وخصوصا الكارو والشراب كل مرة زيادات كثيرة ومع ذلك لمغاربة عمرفهم فكرو يتاحدو ويقاطعوه حتى ينقصو فالثمن، خصوصا وأننا بلد منتج ومصدر كاع للطاسة، وفكل مناسبة الدولة كتزيد فالضريبة لي كترفع من الثمن ديال هاد المنتوجات ، وحنا ديما كنسبوها للمجهول ، واش زادو فيه آه زادو فيه، خاص المغاربة يعرفو شكون هادو لي كيزيدو فالحليب والسكر والطحين والبيرة والروج باش معاهم يكون لحساب.

خاص المغاربة يعرفو شكون هادو لي كيزيدو فالحليب والسكر والطحين والبيرة والروج باش معاهم يكون لحساب

الملك السابق لاسبانيا خوان كارلوس اللي كان تنازل على العرش لولدو الملك الحالي فيليبي السادس قرر يغبر على الحياة السياسية. فقد بلغ خوان كارلوس ابنه الملك الحالي بهذه الرغبة وفق صحف اسبانية. واوضح ان تاريخ دخول القرار حيز التنفيذ غادي يكون نهار 2 يونيو المقبل اللي كيصادف الذكرى 5 لتنازله على العرش. هاد الشي كيعني ان ملك اسبانيا السابق غادي يغبر بصفة نهائية ما يبقاش يحضر حتى لشي نشاط رسمي كيفما كان نوعو. لملك اسبانيا السابق مكانة فبلادو. وسم الحياة السياسية للملكة الشمالية للمغرب. لعب دور فالحفاظ على وحدة دولة ممكن تتشتت فاي وقت

خوان كارلوس قرر يغبر على الحياة السياسية وقرر ما يشارك حتى فشي نشاط فهاد النهار

في الوقت لي كيفضل الفنان أسامة البسطاوي التستر على حياتو الشخصية، كتعتابر مراتو من أشهر الممثلين في الأعمال الخليجية. مرات البسطاوي سهام كتلعب دور البطولة في عدة مسلسلات في الإمارات والسعودية إلى جانب فنانين خليجيين كبار، ولكن في نفس الوقت ما كتشارك حتى حاجة عندها علاقة بحياتها مع راجلها. سهام لي كتعيش بين المغرب والإمارات والسعودية تزوجات بأسامة البسطاوي قبل 4 سنين تقريبا في حفل بسيط وعندهم ولد، ومقررين يخليو حياتهم الشخصية بعيدة على مواقع التواصل.

مرات أسامة البسطاوي غادي تلعب دور البطولة فمسلسلات خليجية

حكمات المحكمة الابتدائية الزجرية بعين السبع، اليوم الخميس، على الناشط والمهندس شفيق العمراني، اللي تعرف بلقب “عروبي في مريكان” ب3 شهور دالحبس النافذ وغرامة 40 الف درهم. وهذشي علن عليه الأخ ديالو محمد العمراني، فتدوينة على فيسبوك. ومتابع العمراني بتهم “إهانة مؤسسة دستورية وإهانة هيئة منظمة قانونا، وإهانة رجال القوة العامة وموظفيين عموميين، والتبليغ عن وقوع جريمة يعلم بعدم حدوثها، وبث صورة شخص دون موافقته، وبث وتوزيع ادعاءات ووقائع كاذبة بقصد المس بالحياة الخاصة للأشخاص والتشهير بهم”. وجات متابعة العمراني على خلفية شكاية تقدمات بيها قائدة فاليوسفية، وهي المشتكية الوحيدة فالملف.

3 شهور دالحبس وغرامة د40 ألف درهم لشفيق العمراني

علمت “كود”، أن المصالح الأمنية فكازا حالت مؤخرا على الوكيل العام للملك بمحكمة الاستئناف أفراد عصابة إجرامية استغل أفرادها شيكات مسروقة في النصب والاحتيال على عدد من التجار عبر إعلانات منشورة عبر مواقع الانترنيت. وجاء اعتقال المتهمين اللي بقاو مدة قصيرة روشيرشي بعد ما كشفات المعطيات الأولية للبحث، تورط المعتقلين في النصب على مجموعة من الجمّالة اللي طلقو ليهم السلعة، والمتهمين نصبو عليهم و عطاوهم شيكات مسروقة ومزورة بشكل متقن ما يشكش فيها الواحد.

عصابة كتنصب بشيكات مشفورة وحتالو على الجمّالة بإعلانات مشبوهة ديال التجارة فالانترنت

العيد لكبير هو المناسبة الوحيدة فالمغرب اللي كتعرف حركية غير مسبوقة لتنقلاتنا. ما عندناش احصائيات على نسبة هاد التنقلات ولكن باش كنشوفو المدن وكنشوفو عائلاتنا وصحابنا كيبان النسبة فايتة 50 بالمائة. يمكن فايتاها بزاف. يعني كثر من 17 مليون مغربي كيتحرك فالعيد. دابا هاد الشي ما بقاش ممكن مع « كورونا فيروس ». الداخلية مع وزارة الصحة دارت ما سمته « اجراءات احترازية » مع حملات « تحسيسية » وظفات فيهم البراحة فالسواق وتقنيات اخرى باش اللي فشي بلاصة يبقى فيها. هاد المناسبة اخطر بكثير من رمضان٬ حقاش التنقل فيها كثير. فبلايص بحال ولاية طنجة خرجو قرارات باش ما يكون التنقل الا لاسباب قاهرة وبرخصة. طبعا هاد الشي راه مأساة. هاد العيد كيتسناوه كاع لمغاربة باش يزورو لبليدة. العائلة. يشوفو الصحاب ولحباب… ولكن العالم كولو غير سلوكو. حتى حنا خاصنا نغيروه. دابا لمغاربة عندهم حل من جوج. يا اما يعيدو فالبلايص اللي ساكنين فيها ويدوزو هاد المناسبة باللي كاين ويحافظو على سلامتهم ولا يتحركو ويركبو فالكيران والترانات وديك الساعة احتمال ينتاقل ليهم الفيروس كبير وممكن يديوه لدواور بعيدة وفهاد الحالة غاديين يعيدو كلهم اما فالصبيطار او معزولين بنسليمان او بنكرير او فشي منطقة معزولة. وضع فشي شكل كل واحد يدير مجهود. كل واحد يتصرف بضميرو. يفكر فكلشي. فالمغرب

لمغاربة عندهم خيار: يا اما يدوزو العيد فين كاينين ولا يدوزوه فالصبيطار او معزولين جوج سيمانات

كاين فهاد الوضع لمقود اللي كتعيشو الانسانية كلها اخبار كتبعث على الامل. فمدينة برشلونة جات خبار. ام فيها “كورونا فيروس” ولدات والرضيع طلع ما فيهش الفيروس. هاد الخبار جا من بلاد هلكها بزاف “كورونا فيروس” ووصل عدد الحالات اكثر من 56 الف حالة وقتل كثر من 4 الاف اسباني واسبانية. طبعا فهاد الشي كاينة خبار اخرى مزيانة وهي ان اللي تشافاو وخرجو فحالهم فات 7 الاف.

خبار كتفرح. ام فيها “كورونا فيروس” ولدات والرضيع ما فيهش الفيروس

بعد التعاقد بينهما مؤخرا، بدات الجامعة الملكية المغربية لكرة القدم توزيع الكواري اللي فيها اللوگو ديال شركة “بوما ” على الفراقي ديال القسم الأول بالبطولة برو، بينما لن توصل فرق القسم الثاني بالنصيب ديالها من الكواري إلا خلال السيمانة الجاية. هاذ الكواري الجداد خاص الفراقي تخدم بيها ف الماتشات وحتى حصص لونطرينمون وذلك طبقا لبنود الكونطرا اللي دارت “بوما ” مع الجامعة خلفا لشركة “أديداس”، وهي الكونطرا اللي المدة ديالها أربع سنوات وتتعول عليها الجامعة باش تربح من موراها بزاف د الفلوس خاصة ايلا ربح المنتخب كاس إفريقيا.

بوما بدات تفرق الكواري على فرق البطولة

علمت “كود”، من مصادر خاصة، أن قاضي التحقيق بالمحكمة الابتدائية بتمارة، حدّد يوم الأربعاء المقبل (14 مارس 2018)، تاريخا لانطلاق أولى جلسات التحقيق التفصيلي مع مدير ثانوية تأهيلية بتمارة، متابع في حالة اعتقال احتياطي. وحسب المصادر نفسها، لـ”كود”، فإن النيابة العامة قررت متابعة المتهم الذي أنكر جميع التهم المنسوبة إليه، من أجل “التحرش وهتك العرض والتغرير”، وذلك على خلفية الشكايات التي تقدمت بها تسعة تلميذات، تتهم فيها المدير بالتحرش بهن.

ها التهم اللّي وجهات النيابة العامة لمدير مؤسسة فتمارة تحرّش بتليمذات وها فوقاش غادي يبدا التحقيق معاه

سفيان البحري مزور صفحة الملك محمد السادس دار سهمو من سهم سيدنا. اييه ولى شان وكيقول باللي “كيتفقد”. رجل راسو ملك بلا خبار لمغاربة. هاد المتخلف اللي زور صفحة الملك واللي كيتلاقى مع الوزرا وكيربحهم بكل وقاحة٬ دار تدوينة علي 10 سنين على تفجير ارگانة الارهابي. قال فتدوينتو “مرت 10 سنوات على هاته الذكرى الأليمة بمستشفى إبن طفيل، حيث قمت سنة 2011 بتفقد أحوال الجرحى ضحايا التفجير الإرهابي الذي إستهدف مقهى أركانة بمراكش”. قاليك تفقد أحوال الجرحى. ههه وهذا ماشي العبث بعينيه؟ شكون نتا باش تتفد حالات الجرحى؟ هاد المسمى البحري نشر جوج صور على صفحتو ف الفايسبوك. الصورة الأولى فيها الملك محمد السادس مع أحد ضحايا فاجعة أركانة الإرهابية، والصورة الثانية ديال البحري حتى هو قاليك بهاد المناسبة الأليمة نشر صورتو مع أحد الضحايا. مشى عند نفس الضحية اللي مشى ليها الملك. الوقاحة كتمشي. وزاد قاليك: “كنت حينها طالبا بكلية الطب والصيدلة بمدينة الرباط”. دابا اللي خاصو يتحاسب هو اللي عطاه صور رئيس الدولة النهار اللول. هادا بحالو بحال الزعيترات. راه وجودهم اساءة لمؤسسة القصر. لمؤسسة الملك. امثالهم ما خاصهمش يكونو فبلاد المؤسسات.

دير راسك فالنخالة ينقبك سفيان. غير على هادي خاص يتحاسب اللي ضصرو النهار اللول . بحري دار شانو من شان محمد السادس. گاليك يتفقد

داك الفيلم الطويل العريض لي دارتو ايمان باطمة بعدما بيراطاو ليها الكونط انستكرام جاب نتيجة. ايمان تزادوها لي فلولوورز، وكملات مليون واحد بعدما كان خاصها شي 30 ألف واحد قبل ما يطيروه ليها، يعني دوك الدموع لي طيحات ممشاوش خلا. ايمان باطمة هي الأخت الصغيرة ديال دنيا، وداخلة عالم عرض الأزياء وغنات مرة وحدة وموراها رجعات تركز فقرياتها. وكانو بيراطاو ليها الانستكَرام هاد السيمانة وبقات الليل كامل كتبكي وهادشي وثقاتو بصورة حطاتها عينيها منفوخين.

الدموع جابو المنفعة. باطمة الصغيرة ضربات مليون متابع

احتفلت المغنية سلمى رشيد للمرة الثانية بعيد ميلاد ولدها اللول ينيس في حفل صغير كان غير بين المقربين، بعدما فاجآتها صاحبتها ابتسام في مراكش. سلمى رشيد شاركت تصاور من عيد ميلاد ولدها وكتبات عليهم “درت مفاجئة لحبيبي ينيس”. وتوصلت سلمى رشيد بكلمات الحب على الصور لي نشرتهم على حسابها في أنستكَرام، وحتى في الحساب ديال ولدها لي دارتو في نفس الموقع. https://www.instagram.com/p/CIeGHMsnuGH/ https://www.instagram.com/p/CIeCdR_hyiX/?utm_source=ig_web_copy_link

للمرة الثانية.. سلمى رشيد احتافلات بعيد ميلاد ولدها – فيديو وصور

اعتقلت شرطة كتالونيا امس الخميس، مغربي متهم فجريمة قتل وقعات قبل الاثنين لي فات. وكان بوليس كتالونيا لقاو جثة مغربي ملفوفة فالبلاستيك وبطانية ومحطوطة فكوفر ديال سيارة فبلدة روثوس نواحي خيرونا. وتمكن الامن من الوصول للمتهم الرئيس زوهو مغربي، وتم اعتقاله بعد توجيه تهمة القتل ليه، حيث يعتقد المحققون أن المتهم الذي يعرف الضحية وتربطه به علاقة قرابة، وقع بيناتهوم خلاف تطور لجريمة القتل، وباش يخفي معالم الجريمة كمسو فالبلاستيك ومشى حطو فكوفر سيارتو ومشى وخلاه قبل ان يعثر شقيق الضحية على شقيقه جثة داخل سيارته.

بوليس كتالونيا شدو مغربي متهم بقتل مغربي اخور وخشاه فكوفر طونوبيل

ووفق ما كشف عنه مصدر “كود”، فإنه تقرر أيضا تجريد رئيس جماعة دار بوعزة من العضوية، مع منعه من الترشح. وكان عامل النواصر مدعوما بالوكيل القضائي للمملكة قد أحال قضية الرئيس المعزول على إدارية كازا باش تباشر المساطر المعمول بها بعدما كانت لجنة من المفتشية العامة لوزارة الداخلية سالات المهام ديالها ودارت افتحاص لأزيد من شهر. دابا مزيان هاد الشي. “ملك” دار بوعزة طاح. ولكن السيد راه ولى ملايري كبير بزاف بزاف. دابا خاص الدولة تركو. تاخد لفلوس اللي رجعاتو ملايري. وهادي ساهلة يشوفو حساباتو واملاكو قبل ما يولي رئيس جماعة وحسابات عائلتو طبعا ويقارنوهم باليوم.

عاجل. ضربة ما كافياش لـ”ملك” دار بوعزة وللبام. عزل شكري رئيس الجماعة ومنعو من الترشح ولكن بقى المهم واش غادي يرجع لفلوس اللي رجعاتو ملايري كبير

علمت “كود” أن القائم بالأعمال الإسرائيلية بالمغرب، دافيد غوفرين، قام بدعوة عدد من المغاربة والشخصيات، للحضور في حفل الافطار الجماعي اللي غايكون ف اوطيل سوفيتيل فالرباط، يوم الاثنين 10 ماي الجاري. هاد المبادرة اللي دار دافيد غوفرين هي الأولى منو نوعها منذ مجيئه الى العاصمة. ومن المتوقع يحضرو دبلوماسيين لهاد الافطار الجماعي. “كود” حاولت تواصل مع القائم بالاعمال الاسرائيلية بالرباط ديفيد غوفرين، الا انه لم يرد. القائم الأعمال الاسرائيلية فالرباط ملي جاء للمغرب دار جولات لعدة مدن واكتشف سحر وجمال المملكة وتنوعها الثقافي، عجبو المغرب بزاف. وقبل أيام قامت مجموعة كبيرة من وكلاء السفر الإسرائيلين بزيارة للمغرب، في اطار الاستعدادات لاقامة رحلات مباشرة واختبار مواقع سياحية جديدة في البلد. الزيارة جات بهدف استقطاب عدد اكبر من السياح الاسرائيليين للمغرب.

سفير اسرائيل فالمغرب مشا بعيد.. اول افطار جماعي غايديرو على شرف المغاربة وها فين ووقتاش

نهار وماطال وحاتم عمور مصدع الناس حيت أغنيتو هي الأولى في الطوندوس ديال اليوتوب المغربي. وهو كيكذب ويثيق راسو. وحسب ما لاحظات “كود”، عمور مخلص الفلوس وكتطلع الاغنية إشهار بين أغنية واغنية، يعني حاط الأموال الصحيحة باش يطلعو المشاهدات. هاد مرض الطوندونس كيخلي بنادم يحط لي موراه ولي قدامو باش يبان عندو شعبية وناجح.

حاتم عمور وجهو صحيح. قهرنا بالهضرة على الطوندونس وهو زارع أغنيتو إشهار وسط الفيديوهات

حققات المغنية المغربية في الهند نورا فتحي رقم قياسي في مشاهدات الاغنية ديالها ووصلات في نهار واحد 23 مليون مشاهدة. المغنية لي تشهرات في المغرب بعدما شطحات على أغنية سعد لمجرد في الهند لباس ديال الشيخات في اللون الأصفر، ودارت أغنية على طريقة الأفلام الهندية كاملة شطيح، وهي من الفيلم الشهير “batla house”. الفيلم عندو متتبعين أوفياء وغير تيزر ديالو ضرب 20 مليون مشاهدة.

المغنية المغربية نورا فتحي ضربات 23 مليون مشاهدة في نهار واحد -فيديو

اسرائيل دايرة مفاوضات مع الرئيس الامريكي دونالد ترامب على اعترافو بان الصحراء مغربية مقابل اعتراف المغرب باسرائيل. التفاصيل كشفها الموقع الاخباري الامريكي”اكسيوس”. “كود” سولات المغاربة واش فصالح المغرب ميريكان تعتارف بسيادة الصحرا ويتحل المشكل مقابل اعتراف المغرب باسرائيل؟ البعض قالو لا ميتفاكوش مع الصحراء لأنها مغربية ومع فلسطين لأنها قضية اسلامية، واخرين قالو أنه من صالح المغرب يعترف باسرائيل باش ميبقاش عندنا النزاع حول الصحراء المغربية ديالنا. وواحد السيد اضاف: انا فعمري 64 سنة والمشكل في فلسطين كين ومغاديش يتحل غير بحل الدولتين.. باقي التفاصيل في الفيديو

ميكرو طروطوار كود. رأي المغاربة فاعتراف المغرب باسرائيل مقابل الصحرا: المهم عندنا هي الصحرا ومن صالح المغرب يعترف باسرائيل باش مايبقاش عندنا هاد النزاع

قالت مصادر جامعية لـ”كود” إن الصراعات الحزبية والنقابية على المناصب في الجامعات المغربية لا تزال مستمرة، مؤكدة أن ما حدث في كلية العلوم بأكادير جزء من هذه الصراعات، عندما طفت إلى السطح قضية توظيف إبن الكاتب العام للكلية. وكشف مصدر برئاسة جامعة إبن زهر، في اتصال مع “كود”، أن ابن الكاتب العام لكلية العلوم نجح قبل شهرين تقريبا في مباراة توظيف متصرف من الدرجة الثانية، في جو من الشفافية والنزاهة، بحيث أن أعضاء اللجنة المكلفة بالترشيح أو المكلفة بالانتقاء، هم خارج كلية العلوم، ولا علاقة للكاتب العام بتشكيلها ولا تدخل فيها. وأوضح ذات المصدر أن قضية توظيف ابن الكاتب العام تشبه تماما توظيف ابنة بنكيران في الأمانة العامة للحكومة، بجوجهم دوزو المباراة ونجحو وبجوجهم كفاءات. وشدد ذات المصدر بالقول :”بأن رئيس الجامعة يتابع قضية التوظيف حيث حذر عمادة كلية العلوم من أي خطأ في هذه المباراة”. لكن مصدر مقرب من عميد كلية العلوم، قال لـ”كود” :”العميد شرح حيثيات هاد التوظيف لرئيس الجامعة وبلغو بلي احترمو جميع المساطر القانونية لهاد المباراة وبأن ولد الكاتب العام نجح حيث يستحق ماشي حيث ولد كاتب عام قريب من التقاعد”. في المقابل أطراف نقابية كتشك فهاد التوظيف وكتقول :”كيفاش هذا توظف غير فاش قريب الاب ديالو الكاتب العام يخرج تقاعد حيث مبقاتش لو غير شي اسابيع قليلة”. كلية العلوم عرفات مؤخرات صراعات بين العدل والاحسان وإدارة الكلية بسبب طرد طلبة من الكلية محسوبين على الجماعة.

واش الكاتب العام لكلية العلوم بأكادير تدخل لولدو باش يتوظف فالكلية؟ مصدر مسؤول بالجامعة لـ”كود”: كفاءة وداز باستحقاق وباه متدخلش نهائيا وحسابات سياسية وراء إثارة الموضوع

نفت مصالح الأمن الوطني، بشكل قاطع، صحة التدوينة التي ادعت وفاة ضابط شرطة جراء القصف الوهمي بالصحراء المغربية. وأكدت، في منشور لها على صفحتها في (فيسبوك)، أن الفقيد كان يعمل قيد حياته بشمال المملكة، وتوفي جراء مضاعفات إصابته بفيروس (كوفيد ـ19) بالمستشفى الإقليمي بمدينة تطوان.

فايك نيوز. البوليساريو وصحابها قتلو ضابط بالكذوب. قاليك مات فالقصف فالصحرا والراحل قتلاتو كورونا فتطوان

قال النقيب السابق لهيئة المحامين عبد الرحيم الجامعي، أنه لا يمكن لأي جهة أن تحاكم أو تتابع محامي إلا هيئته التي ينتمي إليها. وقال في إشارة إلى المحامي زيان :” هناك نقيب سابق يتابع حاليا، ولا بمكن لأي جهة أن تتابعه غير هيئته”، مؤكدا أن أي محامي سواء أخطأ أو لم يخطئ يتابع من هيئته فقط.

الجامعي: لم يتم احترام هيئة المحامين ولا استشارتها في متابعة نقيب سابق للمحامين

ساري كول، الشخصية المثيرة للجدل على مواقع التواصل الاجتماعي دارت أغنية جديدة وجهاتها لبنتها لي مازال حاملة بها. في الأغنية لي صوراتها على طريقة الفيديو كليب، اختارت ساري كول تبان بلانجري باش تبين كرشها في أشهرها الأخيرة. الأغنية بعنوان Mi Luna غنات فيها بالاسبانية والدارجة، ودوات فيها عن قصتها وعبرات عن حبها لبنتها. كيف ديما الانتقادات كانت كثيرة، وبزاف ديال المعلقين المتخلفين والمكبوتين طلبو منها تغطى حسن عوض تبان عريانة وهي حامل، حيت بالنسبة لهاد الناس العرا عيب، وماكيفهموش انه فيه جمالية.

عريانة وحاملة فأشهرها التالية.. ساري كول دارت أغنية لبنتها لي غادي تربيها بوحدها بلا الأب ديالها – تصاور وفيديو

مزال موضوع المثلية الجنسية في المغرب واحد من التابوهات، ومزال المثليين كيعانيو من نظرة المجتمع الدونية لهم، ومن الإحساس بالذنب والنقص. بل الأكثر من ذلك كيتعاقبو على مثليتهم بموجب القانون وبموجب الأعراف والتقاليد الاجتماعية. “كود” سولات المغاربة، كيفاش غاتكون ردت الفعل ديالهم الى اكتاشفو شي حد من عائلتهم مثلي؟ الأجوبة بينات انه كيف ماكان نوع الناس ماكيتقبلوش المثليين وكيعتبرهم وصمت عار، والى كانو من العائلة، قالو البعض انهم غادي يقطعو علاقتهم معهم، وكاينين وحدين قلال فاهمين القضية وكيعتبرو المثلي انسان عادي بحالو بحال كاع الناس غير عندو ميول جنسي مختلف. باقي التفاصيل في الفيديو..

ميكرو طروطوار كود. سولنا المغاربة على ردت الفعل ديالهم الى اكتاشفو شي حد فعائلتهم مثلي جنسي..

كيقول المثل دير الخير تلقاه. هاذ الشي اللي جرا لمهاجم مغربي عايش بمدينة فيتشينسا فايطاليا. هاذ السيد ما خدامش هاذي 6 سنين، ما عليه ما بيه لقا هو ومراتو بزطام فيه 900 أورو وبطاقات مصرفية. هاذ المهاجر ما قبلش على راسو فلوس ما شي ديالو، مشا وسلم البزطام لعمدة المدينة اللي اتصل بصاحب البزطام وجا باش ياخذو ويعطي للمغربي مكافأة. المهاجر المغربي رفض باش ياخذها ومن خلال تقرقيب الناب عرف مول البزطام أن المغربي عاطل وفي البلاصة اقترح عليه يخدم في شركتو.

دير الخير تلقاه. مغربي فالطاليان شومور هاذي 6 سنين لقا بزطام عامر فلوس سلمو لمولاه صدق خدام في شركتو

هل أصبحت الدار البيضاء مدينة للخوف وانعدام الأمن؟..فلم تكد تمر ساعات قليلة على العثور على جثة امرأة مكلبة ومحروقة داخل برميل بلاستيكي بحي الفرح بعمالة مقاطعة الفداء مرس السلطان،حتى شهد حي مولاي رشيد،أحد أهم تخصيب الجريمة في العاصمة الاقتصادية للمملكة ،عصر اليوم الاثنين حادث اعتداء شنيع،تعرض له شاب على يد مدمنين على أقراص القرقوبي . وحسب مصادرنا،فإن الاعتداء الشنيع الذي تعرض له شاب يظهر في مقطع ڤيديو صادم وهو بوجه مفتوح بدون أذن،بعد أن تعرض لطعنة غادرة من طرف مدمن قوقوبي. ويشير مروج الڤيديو على شبكة التواصل الاجتماعي لكون تجار مخدرات يلقبون ب«ولاد لقنيطري» في للمجموعة ستة بحي مولاي رشيد هم السبب في استفحال الجريمة والاعتداءات.

التشرميل في كازا فات الحدود…شاب حلو ليه وجهو بالمضا والقرقوبي هو السبب